Πολύ μπροστά ο Αρναουτάκης στην Κρήτη...ο δεύτερος γύρος στόχος της ΝΔ\nΟύτε 7% ο υποψήφιος της Ντόρας...\nΤα αποτελέσματα της δημοσκόπησης, για λογαριασμό του Πα.Σο.Κ. , για την περιφέρεια της Κρήτης μόνο απαρατήρητα δεν θα μπορούσαν να περάσουν.\nΈτσι λοιπόν συνολικά για όλους τους νομούς έχουμε:\nΑρναουτάκης (Πα.Σο.Κ.) :\nΕτικέτες Δημοσκοπήσεις, Περιφέρεια Κρήτης\nΓια να πούμε ένα δύο πραγματάκια για το reallity του ALPHA, Big Brother, και τους παίχτες που συμμετέχουν.\nΌλοι τους ένας και ένας.\nΑλλά όλοι τους με κάποια κοινά χαρακτηριστικά.\nΆνθρωποι με έλλειψη αυτοπεποίθησης και ανασφαλείς. Που...\nΔεχθήκαμε επίθεση αλλά για κακή τους τύχη την 'αποκρούσαμε' επιτυχώς...\nείμαστε εδώ και συνεχίζουμε..\nΗ ομάδα του ΠΑΣΠΑΡΤΟΥ\nΤο μήνυμα το πήραμε\nΕΜΕΙΣ ΟΜΩΣ ΤΟ ΑΓΝΟΟΥΜΕ ΚΑΙ ΣΥΝΕΧΙΖΟΥΜΕ\nΜια περίεργη και άγνωστη οργάνωση που αυτοαποκαλείται «Παμμακεδονική Επιτροπή Εθνικής Αντίστασης» στέλνει επιστολές με τις οποίες καλεί σε …\nΕτικέτες Κατεστημένο, Προβοκάτσια\nΠοιός έμεινε που να μην έχει μιλήσει με τον Καρατζαφέρη;\nΜετά τον Κιλτίδη, τον Μαρκογιαννάκη και τον Έβερτ, ο Καρατζαφέρης βάζει πλώρη και για τον Ανδριανόπουλο.\nΜέσα στις επόμενες μέρες αναμένεται συνάντηση του τηλε- προέδρου και με τον πρώην βουλευτή Επικρατέιας του Πα.Σο.Κ., στέλεχος των...\nΑποκάλυψη: Με παρακλάδι της Αλ Κάιντα συνεργάζεται η “Τουρκική” μειονότητα στην Βουλγαρία!\nΕίχαν σκοπό να προβούν σε τρομοκρατικά χτυπήματα για να εκβιάσουν συνταγματικές αλλαγές υπέρ των Τουρκικών επιδιώξεων στην Βουλγαρία.\nΠολλά από τα αρχηγεία και τα κρυσφήγετα βρίσκονται κοντά στα σύνορα με την Ελλάδα.\nΜεγάλο χτύπημα εις βάρος των Τουρκικών επιδιώξεων για..\nΕτικέτες Εθνικά Θέματα, Τρομοκρατία\nΗ Τρέμη βομβάρδιζε..\n"Έχετε πάει καμμιά βόλτα στην αγορά να δείτε τα λουκέτα και τους εμπόρους και βαράνε μύγιες"\n"Υπάρχουν τομείς που δεν τους έχετε ελέγξει καθόλου"\n"Δεν μπορέσατε ακόμα και αν το θέλετε, και δεν το παραδέχεστε"\nΟ Πρετεντέρης από κοντά..\n"Η κατάσταση στη χώρα...\nΒρήκανε και άλλους 'αντάρτες';! στη ΝΔ τα μέσα παραπληροφόρησης.\nΤώρα είναι η σειρά του Κυριάκου Μητσοτάκη.\nΑς δούμε όμως τι είπε ο Κυριάκος Μητσοτάκης:\n"Ο Παπανδρέου δεν κατάφερε να δώσει ένα φως στην άκρη του τούνελ της οικονομίας"\n"Πέρα από τις γενικότητες δεν είπε τίποτα περισσότερο."\n"Οι βουλευτές έφυγαν με κενά και απορίες"\nΔεν διαβάζετε κάποια...\nΩπ, να ακόμα ένας πρασινοφρουρός στο ΑΛΤΕΡ...\nΑνδρέας Κωνσταντάτος, προϊστάμενος πολιτικού ρεπορτάζ του καναλιού του Περιστερίου.\nΗ Εκκλησία της Ελλάδος αρχίζει τις παρεμβάσεις κατά της αποχριστιανοποίησης της πατρίδας μας\nΈντονη ήταν η αντίδραση του...\nΚαλούμαστε να επιλέξουμε τους έμπειρους, τους γνώστες, τους χρήσιμους για τις τοπικές κοινωνίες. Εκείνους που διεκδικούν, δεν διεκπεραιώνουν απλά. Εκείνους που γνωρίζουν, δεν περιμένουν να μάθουν στη θητεία τους. Εκείνους που έχουν ίδια άποψη, δεν ασπάζονται αναντίρρητα γνώμες συμβούλων και περαστικών ειδημόνων. Εκείνους που...\nΗ ιστορική τελευταία ομιλία του Βασίλη Μιχαλολιάκου στη Βουλή. Βίντεο\nΕτικέτες Βουλή, Μιχαλιολιάκος\nΣε μια επιλογή ,που της δίνει τη δυνατότητα να διεκδικήσει έναν από τους μεγαλύτερους δήμους στην Ελλάδα, προχώρησε η ΝΔ ανακοινώνοντας τη στήριξή της, στον υποψήφιο δήμαρχο Καλλιθέας, Δημήτρη Κάρναβο.\nΝέος, με πείρα στα αυτοδιοικητικά αλλά και..\nΤι δείχνει κρυφή δημοσκόπηση για την περιφέρεια της Κρήτης;\nΘα έχουμε νικητή από τον πρώτο γύρο;\nΗ ΝΔ με τον υποψήφιο της Πλακιωτάκη τι ποσοστά συγκεντρώνει;\nΣε ποιο νομό...\nΠαντελής Οικονόμου στο δελτίο του Mega: "Δε φοβάμαι τη διαγραφή".. Βίντεο\nΕτικέτες Δελτία Ειδήσεων, ΠΑΣΟΚ\nΗ πρώτη εικόνα που..\nΕτικέτες Δημοσιοκάφροι, ΕΣΗΑ, Παπαγαλάκια\nΉδη προωθούν νόμο ο οποίος θα...\nΕτικέτες ΓΑΠ, Δολοπλοκίες, Κατεστημένο, Νέα Τάξη Πραγμάτων\nΣτο 5,6% αυξήθηκε ο πληθωρισμός τον Σεπτέμβριο εφέτος, από 5,5% τον Αύγουστο, και έναντι αύξησης 0,7% τον Σεπτέμβριο 2009. Οι τιμοληψίες της Ελληνικής Στατιστικής Αρχής (ΕΛΣΤΑΤ) κατέγραψαν ανατιμήσεις στο σύνολο σχεδόν των αγαθών και υπηρεσιών, με τις υψηλότερες να παρατηρούνται στις ομάδες που επηρεάστηκαν άμεσα από τις αλλαγές σε ΦΠΑ και ΕΦΚ (π.χ. ποτά, τσιγάρα, καύσιμα, τιμολόγια ΔΕΚΟ, ένδυση- υπόδηση). Σημειώνεται ότι...\nΕτικέτες Ελληνική Οικονομία, Πληθωρισμός\nΧθες κάναμε το θέμα με τον διαγωνισμό για τους ειρηνοδίκες, με την εικόνα που είδατε όλοι και μου 'φαγε μισή ώρα να τη φτιάξω. (εδώ)\nΠριν λίγο μας στέλνει φιλικό blog, mail και μας λέει:\nΕτικέτες Δημοσιοκάφροι, Κλέφτες, Τριανταφυλλόπουλος\nΝέα δημοσκόπηση που εμφανίζει τρίτο το Πα.Σο.Κ. στην περιφέρεια Ιονίου\nΤο γκαλοπ της Εφημερίδας "Ημέρα τση Ζάκυνθος" για την ΠΕΡΙΦΕΡΕΙΑ ΙΟΝΙΩΝ ΝΗΣΩΝ.\nH έρευνα έγινε από την εταιρία VPRC για λογαριασμό της εφημερίδας «Ημέρα τση Ζάκυνθος», σε δείγμα 1.000 ατόμων αναλογικά σε κάθε νησί σε σχέση με τον πληθυσμό του.\nΕνδιαφέρον παρουσιάζουν οι απαντήσεις των ερωτηθέντων για τα...\nΑυτά, για να γελάσουμε λίγο με τον Καρατζαφέρη, γιατί, απ’ ό,τι φαίνεται,\nΕτικέτες Καρατζαφέρης, Κατεστημένο, Πολιτική\nΕτικέτες Διεθνές Κατεστημένο, Νέα Τάξη Πραγμάτων, Οικονομική Κρίση, Συνωμοσίες\nΤΕΤΑΡΤΟ ΡΑΪΧ Ε.Ε.:ΑΠΑΓΟΡΕΥΕΤΑΙ ΝΑ ΕΚΦΡΑΖΕΤΕ ΑΛΛΗ ΑΠΟΨΗ ΠΕΡΑ ΤΗΣ ΚΡΑΤΟΥΣΑΣ - ΑΠΑΓΟΡΕΥΕΤΑΙ ΤΟ ΣΥΝΕΤΑΙΡΙΖΕΣΘΑΙ.\nΗ Ολομέλεια της Κοινοβουλευτικής Συνέλευσης...\nτου Συμβουλίου της Ευρώπης ενέκρινε την Τρίτη ψήφισμα για την «καταπολέμηση παντός είδους εξτρεμισμού, υπέρ του ανθρωπισμού» μετά από εισήγηση Ισπανού βουλευτή.\nΌπως αναφέρεται στο ψήφισμα,\nΕτικέτες Διεθνές Κατεστημένο, Ε.Ε., Τρομονόμοι\nΜειωμένες αποδοχές, ελαστικά ωράρια εργασίας με λιγότερες ώρες ή ημέρες απασχόλησης, τρίμηνη διαθεσιμότητα του προσωπικού, εκ περιτροπής εργασία, φθηνότερες και ευκολότερες απολύσεις, είναι ορισμένα από τα μέτρα που εφαρμόζουν ή θα εφαρμόσουν οι ιδιωτικές επιχειρήσεις για να μη βάλουν λουκέτο λόγω της κρίσης. Στα επτά μέτρα περιλαμβάνονται ρυθμίσεις που ψηφίστηκαν πρόσφατα κατ΄ εντολήν της τρόικας ή θα θεσμοθετηθούν το επόμενο διάστημα, καθώς και τα υπό εφαρμογήν προγράμματα του ΟΑΕΔ. Είναι χαρακτηριστικό ότι...\nΕτικέτες Αμοιβές, Αποζημιώσεις, Εργασία\nΝέα μέλη απέκτησε το ΠΑΣΟΚ του ΔΝΤ\nαφού μετά την ανακοίνωση – στήριξη στον\nΣταύρο Κασιμάτη τα δημοτικά εξαπτέρυγα\nπρώην ΄δεξιοί΄ παραμένουν στο συνδυασμό του…...\nΗ Ελλάδα μάλιστα καθίσταται «πρωταθλήτρια» στην...\nΟι αποδείξεις θα «ξαναγράφονται» χειρόγραφα, εφόσον είναι δυσδιάκριτα τα στοιχεία, και θα αποστέλλονται σε ηλεκτρονική φόρμα ή με κλειστό φάκελο στην Εφορία. Οι διαχειριστές σε ρόλο λογιστή χορηγούν συγκεντρωτική κατάσταση δαπανών σε κάθε ιδιοκτήτη ή ενοικιαστή. Τα μυστικά των αποδείξεων, που μαζεύουμε φέτος και υποχρεούμαστε να συνυποβάλλουμε στην Εφορία, προκειμένου να μη χάσουμε το αφορολόγητο όριο των 12.000 ευρώ αποκαλύπτονται με εγκύκλιο του υπουργείου Οικονομικών. Η αναγραφή του αριθμού των αποδείξεων και του συνολικού ποσού αυτών είναι υποχρεωτικά. Πόσης αξίας αποδείξεις πρέπει να προσκομίσετε για να μη χάσετε το αφορολόγητο; Τι κερδίζετε, αν αποστείλετε λιγότερες ή περισσότερες; Οι παγίδες των αποδείξεων σε «17» σημεία: 1. Το αφορολόγητο των 12.000 ευρώ καλύπτεται σχεδόν με όλες τις αποδείξεις αγοράς αγαθών και λήψης υπηρεσιών που πραγματοποιήθηκαν στην Ελλάδα. 2. Οι φορολογούμενοι υποβάλλουν τις αποδείξεις σε...\nΜεγαλύτερες αντιστάσεις στην κρίση επιδεικνύουν οι 500 πιο κερδοφόρες επιχειρήσεις της χώρας, οι οποίες κατάφεραν να διατηρήσουν τα κέρδη τους την περασμένη χρονιά παρά την πτώση στις πωλήσεις τους κατά 8,6%. Μάλιστα, χάρη στα υψηλά κέρδη κυρίως δύο εταιρειών, της ΔΕΗ και των Ελληνικών Πετρελαίων, η συνολική κερδοφορία των 500 business leaders της τρίτης έκδοσης της ΙCΑΡ εμφανίζει διψήφια αύξηση (11,4%). Ο συνολικός τζίρος των 500 εταιρειών διαμορφώθηκε σε 107,7 δισ. ευρώ, ενώ τα κέρδη έφτασαν τα 15,6 δισ. ευρώ. Ομως και η φετινή κατάταξη έδειξε ότι...\nΕτικέτες Κατοικίες, Τεκμήρια, Φόροι\nΕΙΤΕ ΑΡΕΣΕΙ ΕΙΤΕ ΟΧΙ στο ΠΑΣΟΚ και τον πρωθυπουργό του, υπάρχουν πλέον πολλά αμείλικτα ερωτήματα που μία μέρα κάποιος θα πρέπει να τα απαντήσει. Ο Ελεύθερος Τύπος αποφάσισε να τα επαναλαμβάνει σε τακτά χρονικά διαστήματα, καθώς επανάληψη… μήτηρ πάσης μαθήσεως. Ποιος ξέρει,\nΕτικέτες ΓΑΠ, ΠΑΣΟΚ, Ψέματα\nΑς αρχίσουμε να ανατρέχουμε στις πρώτες συγκροτημένες κοινωνίες και θα διαπιστώσουμε την ανάγκη του ανθρώπου να ζει μέσα σε περιβάλλον όπου θεσπισμένοι κανόνες, δηλαδή νόμοι καθορίζουν τα όρια του στην καθημερινή δραστηριότητα. Δεν πρόκειται βέβαια να ασχοληθώ με τετριμμένο θέμα έκθεσης σχολείου αλλά ας θέσω κάποιους προβληματισμούς που κατά καιρούς με κάνουν να μένω χωρίς πειστική απάντηση.\nΜία από τις διαφοροποιήσεις μας σε σχέση με τα άλλα ζώα της φύσης είναι...\nΤο ακούσαμε πριν λίγο από μια Ισλανδή γιαγιά, στην εκπομπή "Έρευνα" του Παύλου Τσίμα, και μας κέντρισε το ενδιαφέρον.\nΜε αφορμή την έλευση του ΔΝΤ στη χώρα των πάγων και της φωτιάς, και τις περικοπές σε μισθούς, συντάξεις, επιδόματα αλλά και τη ανεργία, τη λιτότητα και τη βαθιά ύφεση είπε:\n"Στο χωρίό μου λένε πως..


Εντυπωσιακές εικόνες από τον Παρνασσό – Έπεσαν τα πρώτα χιόνια (ΒΙΝΤΕΟ) - Greek Wire\nΑρχική ΕΛΛΑΔΑ ΝΕΑ Εντυπωσιακές εικόνες από τον Παρνασσό – Έπεσαν τα πρώτα χιόνια (ΒΙΝΤΕΟ)\nΕντυπωσιακές εικόνες από τον Παρνασσό – Έπεσαν τα πρώτα χιόνια (ΒΙΝΤΕΟ)\nΕιδήσεις: Βρισκόμαστε μια ανάσα από τις Χριστουγεννιάτικες γιορτές και ο χειμώνας βρίσκεται προ των πυλών. Παρόλη λοιπόν την καλοκαιρία στην κορυφή του Παρνασσού οι πρώτες νιφάδες χιονιού έπεσαν και η κορυφή του βουνού ντύθηκε στα λευκά.\nΕπιδείνωση με βροχές και καταιγίδες\nΜε κρύο ξεκινάει και η Πέμπτη (2/12), ιδιαίτερα στη βόρεια Ελλάδα. Ένα νέο βαρομετρικό χαμηλό το οποίο έχει μετατοπιστεί από την κεντρική Ευρώπη και βρίσκεται προς την περιοχή της Αδριατικής σιγά – σιγά θα αρχίσει να απασχολεί και τη χώρα μας, σύμφωνα με τον Κλέαρχο Μαρουσάκη. Μάλιστα, προς το απόγευμα της Πέμπτης θα ξεκινήσουν και πάλι βροχοπτώσεις στο Ιόνιο και τα δυτικά ηπειρωτικά. Την Παρασκευή τα φαινόμενα θα γενικευτούν όπως επίσης και το Σάββατο ενώ βελτιώνεται πρόσκαιρα ο καιρός την Κυριακή (5/12).\nΠροηγούμενο άρθροΚ. Χατζηδάκης: Έμπρακτη στήριξη αυτών που έχουν ανάγκη στην κοινωνία\nΕπόμενο άρθροΑρναούτογλου: Φοβήθηκα ότι δεν θα προλάβω να πω όσα θέλω στον γιο μου (ΒΙΝΤΕΟ)


ΔΙΑΘΕΣΙΜΑ ΜΟΝΤΕΛΑ ΤΗΣ ΓΚΑΜΑΣ\nΤΟ ΗΛΕΚΤΡΙΚΟ ΑΥΤΟΚΙΝΗΤΟ ΑΠΟΤΕΛΕΙ ΜΕΡΟΣ ΤΗΣ ΠΕΡΙΒΑΛΛΟΝΤΙΚΗΣ ΠΡΟΣΕΓΓΙΣΗΣ RENAULT ECO ²\nΑπό το 1995, η Renault έχει θεσπίσει μια σειρά ενεργειών που στοχεύουν στον περιορισμό των επιβλαβών επιπτώσεων στο περιβάλλον, καθώς και στην διατήρηση της οικολογικής ισορροπίας. Η μαζική παραγωγή και διάθεση στην αγορά οχημάτων που εμφανίζουν μηδενικούς κατά τη χρήση ρύπους, εναρμονίζεται απόλυτα με τη συγκεκριμένη φιλοσοφία, καθώς αποτελεί τη μοναδική λύση στο πρόβλημα της δραστικής μείωσης των εκπομπών CO2 στον τομέα των οδικών μετακινήσεων. Μία ακόμα περιβαλλοντική προτεραιότητα της Renault, είναι και ο συνυπολογισμός του πλήρους κύκλου ζωής ενός αυτοκινήτου (από την σύλληψη της αρχικής ιδέας μέχρι και την οριστική απόσυρση/τέλος ζωής του). Ένα επίσης σημαντικό ζήτημα, με το οποίο η Renault έχει καταπιαστεί εδώ και 5 χρόνια, είναι και η ανακύκλωση των μπαταριών.\nΜΙΑ ΣΥΝΕΧΗΣ ΠΡΟΣΠΑΘΕΙΑ ΑΛΛΑΓΗΣ ΤΟΥ ΤΡΟΠΟΥ ΟΔΗΓΗΣΗΣ ΤΟΥ ΑΥΤΟΚΙΝΗΤΟΥ.\nΜε την έλευση των ηλεκτρικών οχημάτων, σηματοδοτήθηκε και η στροφή προς την οικολογία. Το ηλεκτρικό αυτοκίνητο είναι η ιδανική απάντηση στις ανάγκες αυτοκίνησης και στην περιβαλλοντική συνείδηση των επιχειρήσεων. Η γκάμα των μοντέλων Renault Z.E.(μηδενικών ρύπων), προσφέρει μια διαφορετική μορφή συμβίωσης με το αυτοκίνητο, συνδυάζοντας την προστασία του περιβάλλοντος με την επαναπροσδιορισμένη έννοια του όρου "οδηγική ευχαρίστηση": αθόρυβη λειτουργία *, πλήρης απουσία κραδασμών, μηδενικές εκπομπές CO2, καθώς και οποιωνδήποτε άλλων ρύπων, κατά τη χρήση. Το ηλεκτρικό αυτοκίνητο καταδεικνύει επίσης την προσπάθεια της Renault στον περιορισμό του "οικολογικού αποτυπώματος" του αυτοκινήτου σε ολόκληρη τη διάρκεια του κύκλου ζωής του (παραγωγή, χρήση, και τέλος ζωής), γεγονός που πιστοποιείται μέσω της οικολογικής ταυτότητας Renault eco2.\n* Θόρυβος κινητήρα\nΕΠΑΝΑΠΡΟΣΔΙΟΡΙΣΜΟΣ ΤΗΣ «ΟΔΗΓΙΚΗΣ ΕΥΧΑΡΙΣΤΗΣΗΣ»\nΝΙΩΣΤΕ ΤΗΝ ΕΜΠΕΙΡΙΑ ΤΗΣ «ΜΑΓΙΚΗΣ ΟΔΗΓΗΣΗΣ»\nΤα ηλεκτρικά μοντέλα της γκάμας Renault Z.E. χαρίζουν απαράμιλλη οδηγική εμπειρία και ανανεωμένη οδηγική απόλαυση : νοιώστε την πρωτόγνωρη εμπειρία της "Μαγικής Οδήγησης"! Η έννοια της Μαγικής Οδήγησης εστιάζεται κυρίως στην μοναδική αίσθηση επιτάχυνσης που οφείλεται στην αυξημένη ροπή. Η έννοια της Μαγικής Οδήγησης, είναι η εμπειρία μιας οδήγησης απόλυτα χαλαρωτικής και ήρεμης χάρη στην απουσία αλλαγής ταχυτήτων. Η έννοια της Μαγικής Οδήγησης είναι τέλος η εμπειρία της απαράμιλλης αίσθησης από την εντελώς αθόρυβη οδήγηση *.* Θόρυβος κινητήρα\nΟΙ ΚΑΙΝΟΤΟΜΙΕΣ ΣΤΗΝ ΥΠΗΡΕΣΙΑ ΤΗΣ 100% ΗΛΕΚΤΡΙΚΗΣ ΖΩΗΣ\nΗ άφιξη των ηλεκτρικών αυτοκινήτων συνοδεύεται και από τεράστιες τεχνολογικές καινοτομίες.\nΟ ηλεκτροκινητήρας σε συνδυασμό με τους συσσωρευτές ιόντων λιθίου (Lithium-ion), αποτελεί θεμελιώδες στοιχείο ενός ηλεκτρικού αυτοκινήτου. Η οικιακή πρίζα ρεύματος παρέχει εναλλασσόμενο ρεύμα. Το εναλλασσόμενο ρεύμα μεταφέρεται στην μπαταρία όπου αποθηκεύεται και μετατρέπεται κατόπιν σε συνεχές. Κατά την κίνηση του αυτοκινήτου, η μπαταρία αποφορτίζεται μεταδίδοντας την αποθηκευμένη ενέργεια στον μετατροπέα ο οποίος με τη σειρά του μετατρέπει το συνεχές φορτίο σε εναλλασσόμενο (με διαφορετική συχνότητα και τάση), και το στέλνει στον κινητήρα. Μόλις ο οδηγός σηκώσει το πόδι του από το γκάζι, ο κινητήρας γίνεται γεννήτρια και επαναφορτίζει την μπαταρία αντιστρέφοντας τη διαδικασία (κινητήρας-μετατροπέας-μπαταρία). Η μετατροπή από συνεχές σε εναλλασσόμενο είναι απαραίτητη και για διάφορες άλλες λειτουργίες του αυτοκινήτου: η διαδικασία μετατροπής εξασφαλίζεται από τον μετατροπέα, ο οποίος φροντίζει για την απαραίτητη μείωση της τάσης του ρεύματος.\nμπαταρία ιόντων λιθίου (lithium-ion)\nΌλα τα ηλεκτρικά μοντέλα της Renault εφοδιάζονται με πανίσχυρους και αποτελεσματικούς συσσωρευτές ιόντων λιθίου. Η τεχνολογία των συσσωρευτών ιόντων λιθίου αντιπροσωπεύει σήμερα ότι πιο σύγχρονο υπάρχει σε αυτόν τον τομέα στην αγορά : η ικανότητα αποθήκευσης ενέργειας δίνει τη δυνατότητα απόδοσης του καλύτερου λόγου Wh ανά kg, με αποτέλεσμα την καλύτερη δυνατή αυτονομία. Η επαναφόρτιση γίνεται χωρίς περιορισμούς, ενώ υπάρχει δυνατότητα επαναφόρτισης χωρίς απαραίτητα να χρειάζεται να αδειάσει τελείως η μπαταρία. Οι συσσωρευτές και τα στοιχεία τους, αφαιρούνται στο τέλος της ζωής τους από κάθε μοντέλο Renault Z.E. και είτε οδηγούνται στην ανακύκλωση, ή αξιοποιούνται κατάλληλα.\nΠΛΗΡΗΣ ΚΑΙ ΠΡΟΣΙΤΗ ΓΚΑΜΑ\nΗ Renault είναι η πρώτη αυτοκινητοβιομηχανία που εμπορεύεται μία ολοκληρωμένη γκάμα επιβατικών αλλά και επαγγελματικών ηλεκτρικών οχημάτων και μάλιστα σε τιμές ιδιαίτερα προσιτές για την πλειοψηφία των καταναλωτών.Η γκάμα των οχημάτων μηδενικών ρύπων (Z.E.) της Renault περιλαμβάνει πολλά μοντέλα, που ανταποκρίνονται στις ανάγκες τόσο των ιδιωτών όσο και των επαγγελματιών. Επίσης, για να καταστήσει προσιτό το κόστος κτήσης των ηλεκτρικών αυτοκινήτων και να φέρει την τιμή τους στα επίπεδα των αντίστοιχων μοντέλων με κινητήρα εσωτερικής καύσης, η Renault δίνει τη δυνατότητα ακόμα και της μίσθωσης των συσσωρευτών.\nΌλα τα ηλεκτρικά μοντέλα της Renault εφοδιάζονται με πανίσχυρους και αποτελεσματικούς συσσωρευτές ιόντων λιθίου. Η τεχνολογία των συσσωρευτών ιόντων λιθίου αντιπροσωπεύει σήμερα ό,τι πιο σύγχρονο υπάρχει σε αυτόν τον τομέα στην αγορά : η ικανότητα αποθήκευσης ενέργειας δίνει τη δυνατότητα απόδοσης του καλύτερου λόγου Wh ανά kg, με αποτέλεσμα την καλύτερη δυνατή αυτονομία.\nΗ επαναφόρτιση γίνεται χωρίς περιορισμούς, ενώ υπάρχει δυνατότητα επαναφόρτισης χωρίς απαραίτητα να χρειάζεται να αδειάσει τελείως η μπαταρία. Σε ένα ηλεκτρικό αυτοκίνητο η μπαταρία παίζει το ρόλο του αποθηκευτικού μέσου της ενέργειας. Η αρχιτεκτονική και ο σχεδιασμός της μπαταρίας εξαρτώνται από τον τύπο του οχήματος που καλείται να εξυπηρετήσει. Για παράδειγμα, η μπαταρία του Fluence Z.E αποτελείται από 48 στοιχεία με το καθένα να περιλαμβάνει 4 ενεργειακές κυψέλες. Στο εσωτερικό αυτών των στοιχείων πραγματοποιούνται οι ηλεκτροχημικές αντιδράσεις ώστε να παραχθεί ή να αποθηκευτεί η απαιτούμενη ηλεκτρική ενέργεια.\nΟι συσσωρευτές και τα στοιχεία τους, αφαιρούνται από κάθε μοντέλο Renault Z.E. και οδηγούνται στην ανακύκλωση στο τέλος της ζωής τους.\nΟΙ ΜΕΘΟΔΟΙ ΦΟΡΤΙΣΗΣ\nΠρόκειται για τον πλέον διαδεδομένο τρόπο φόρτισης. Συνδέστε απλά το καλώδιο φόρτισης στην οικιακή παροχή και αρκεί μία περίοδος που κυμαίνεται από 3 έως 8 ώρες (εξαρτάται από το μοντέλο του οχήματος και τη διαθέσιμη ισχύ του δικτύου). Η ειδική πρίζα οικιακής φόρτισης ή αλλιώς ‘Wall-Box’ είναι πιστοποιημένη για τη συγκεκριμένη χρήση : το δικό σας Wall-Box μπορεί να τοποθετηθεί εύκολα από έναν εξειδικευμένο τεχνικό ο οποίος και θα πιστοποιήσει όλη την ηλεκτρική σας εγκατάσταση. Ο ειδικός αυτός ρευματοδότης μπορεί να αποδώσει ισχύ 3 kW και άνω, και να φορτίσει ένα ηλεκτρικό Fluence ή Kangoo Z.E. σε διάστημα από 6 μέχρι 8 ώρες. Μέσα από το Wall-Box μπορεί να προγραμματιστεί επίσης και η φόρτιση ώστε να εκμεταλλευθείτε και τις ώρες των μειωμένων τιμολογίων της ΔΕΗ. Τέλος, η σύνδεση με το Wall-Box γίνεται πολύ απλά με το καλώδιο και το ειδικό φις που παρέχεται μαζί με το αυτοκίνητο.\nΠρόκειται για μία μέθοδο συμπληρωματικής φόρτισης. Όταν υπάρχει ανάγκη για μια ταχεία φόρτιση της μπαταρίας, αρκεί να συνδέσετε το μοντέλο Renault Z.E.* σε μία από τις υποδοχές που υπάρχουν στο δημόσιο δίκτυο ηλεκτροδότησης, και σε μία μόλις ώρα θα έχετε τη μπαταρία του αυτοκινήτου σας πλήρως φορτισμένη. Η σύνδεση για την ταχεία φόρτιση γίνεται απλά με τη βοήθεια του καλωδίου επαναφόρτισης που παρέχεται με το αυτοκίνητο.\t* Διατίθεται για ορισμένα μοντέλα\nΣε ορισμένες χώρες θα υπάρχουν ειδικοί σταθμοί αυτόματης επαναφόρτισης μπαταριών. Παρέχεται η δυνατότητα, χωρίς να χρειαστεί καν να βγείτε από το αυτοκίνητο, να αντικαταστήσετε σε 3 μόλις λεπτά την άδεια μπαταρία, με μία νέα πλήρως φορτισμένη. Οι σταθμοί αυτόματης επαναφόρτισης προβλέπεται να εγκατασταθούν στο Ισραήλ και τη Δανία, ενώ για τη δημιουργία και υποστήριξή τους έχει υπογραφεί συνεργασία με την εταιρεία Better Place.\nΗΛΕΚΤΡΙΚΟ ΑΥΤΟΚΙΝΗΤΟ : ΜΙΑ ΝΕΑ ΤΕΧΝΟΛΟΓΙΑ ΠΡΟΣΑΡΜΟΣΜΕΝΗ ΣΤΟ ΔΙΚΟ ΣΑΣ ΤΡΟΠΟ ΖΩΗΣ\nΣτην Ευρώπη το 87% των καθημερινών μετακινήσεων δεν ξεπερνά σε απόσταση τα 60 χιλιόμετρα. Η διαδρομή για τη δουλειά, η μεταφορά των παιδιών στο σχολείο, οι επισκέψεις σε φίλους, αποτελούν τις πιο συχνές μετακινήσεις. Με ένα ηλεκτρικό αυτοκίνητο τίποτα δεν αλλάζει στο καθημερινό σας πρόγραμμα.Υπάρχουν διάφορες παράμετροι που μπορούν να επηρεάσουν την πραγματική αυτονομία του αμιγώς ηλεκτρικού σας αυτοκινήτου : το είδος της κάθε διαδρομής, η ταχύτητα, η χρήση του καλοριφέρ ή του κλιματισμού, ακόμα και το στυλ της οδήγησης. Ένα μοντέλο Renault Z.E. έχει τη δυνατότητα να σας βοηθήσει ώστε να βελτιώσετε με έξυπνο τρόπο την αυτονομία του αυτοκινήτου σας.\nΑπό τα αρχικά στάδια του εγχειρήματος, η Renault έχει δεσμευθεί να παρέχει στα ηλεκτρικά της μοντέλα, το ίδιο κορυφαίο επίπεδο ασφάλειας με τα συμβατικά της μοντέλα.\nΤο επίπεδο ασφάλειας των συσσωρευτών εξασφαλίζεται χάρη:\n- στις σταθερές ιδιότητες του μαγγανίου.\n- στο ηλεκτρονικό σύστημα της μπαταρίας που ελέγχει τις κυψέλες.\n- στη στιβαρότητα της κατασκευής του περιβλήματος που προστατεύει τα στοιχεία της μπαταρίας.\nΕπιπρόσθετα, το αμάξωμα έχει ενισχυθεί σε ζωτικά σημεία ώστε να εξασφαλίζεται η ακεραιότητα της μπαταρίας.\nKANGOO Z.E. Η χρήσιμη φόρτιση !\nΕπαγγελματικό πάνω από όλα, το Renault Kangoo Z.E. συνδυάζει με τον καλύτερο τρόπο τα πλεονεκτήματα του Renault Kangoo Express, με τα οφέλη της ηλεκτρικής τεχνολογίας: μηδενικό επίπεδο θορύβου (1), μηδενικές εκπομπές ρύπων (2), και όλα αυτά μέσα στα πλαίσια ενός απόλυτα ελεγχόμενου budget.\nKANGOO MAXI Z.E. Η πολυχρηστική φόρτιση !\nΠάντα σε επαγγελματική έκδοση, με 2 ή 5 θέσεις, το Renault Kangoo Maxi Z.E. σας προσφέρει ακόμα μεγαλύτερους χώρους εκμεταλλευόμενο παράλληλα όλα τα δυνατά σημεία της ηλεκτρικής τεχνολογίας: μηδενικό επίπεδο θορύβου (1), μηδενικές εκπομπές ρύπων (2).\n(1) Θόρυβος κινητήρα.\n(2) Κατά τη χρήση, και με την προϋπόθεση όχι φθαρμένων αναλωσίμων.\n- Ωφέλιμος όγκος : 3 έως 3,5μ³ / 4,6μ³\n- Ωφέλιμο φορτίο : 650 Κιλά\n- Νορμάλ φόρτιση : 6 – 8ώρες, 3kW/16\n- Μέγιστη ισχύς : 44 kW - Μέγιστη ροπή: 226 Nm\n- Τελική ταχύτητα : 130 χλμ/ώρα\n- Ειδικά ελαστικά χαμηλής κατανάλωσης\n- Εργοστάσιο παραγωγής : MCA Maubeuge (Γαλλία)\nFLUENCE Z.E. Πρωτοποριακό !\nΈνα 100% ηλεκτροκίνητο, κομψό σεντάν\n- Ολικό μήκος : 4748χλστ.\n- Πλάτος : 1813χλστ.\n- Ύψος : 1458χλστ.\n- Αριθμός θέσεων : 5\n- Χρόνος φόρτισης : 6 έως 8 ώρες (νορμάλ φόρτιση)\n- Μέγιστη ισχύς: 70 kW / 95 hp\n- Μέγιστη ροπή : 226 Nm\n- Τελική ταχύτητα : 135 χλμ./ώρα\n- Συνολικό βάρος : 1543 κιλά\nTWIZY. Διασκεδαστικό !\nΔύο θέσεις στη σειρά, όμορφες καμπύλες, το Renault Twizy κινείται με μεγάλη άνεση στους δρόμους κάθε πόλης !\nΤο Twizy διατίθεται σε 2 εκδόσεις : με, και χωρίς την κατοχή διπλώματος οδήγησης\n- Αριθμός θέσεων : 2 σε σειρά\n- Νορμάλ φόρτιση : 3,5 ώρες σε οικιακή παροχή 220V / 10A\n- Μέγιστη ισχύς : 13kW / 4kW (για την έκδοση χωρίς δίπλωμα)\n- Μέγιστη ροπή : 57 Nm / 33 Nm (για την έκδοση χωρίς δίπλωμα)\n- Τελική ταχύτητα : 80χλμ/ώρα ή 45χλμ/ώρα (για την έκδοση χωρίς δίπλωμα)\nRenault ZOE : Καθαρόαιμη μπερλίνα που προσφέρει μοναδικές ανέσεις στις καθημερινές μετακινήσεις\n- Τύπος αμαξώματος : μικρομεσαίο σεντάν\n- Ολικό μήκος : 4086χλστ.\n- Ολικό πλάτος : 1788χλστ\n- Ολικό ύψος : 1540χλστ.\n- Μέγιστη ισχύς : 60 kW\n- Μέγιστη ροπή : 222 Nm\n- Τελική ταχύτητα : 135 χλμ/ώρα\n- Βάρος κενού :1392 κιλά\n- Διάσταση ζαντών : 19" με\nΕπηρεάζουν τα ηλεκτρονικά εξαρτήματα την αυτονομία του αυτοκινήτου;\nΟι διάφοροι ηλεκτρονικοί μηχανισμοί έχουν επίπτωση στην αυτονομία του Renault Z.E., σε πολύ μικρότερο όμως βαθμό σε σχέση με τους 4 θεμελιώδεις παράγοντες που επηρεάζουν κυρίως την αυτονομία ενός ηλεκτρικού αυτοκινήτου : η τυπολογία της κάθε διαδρομής, η ταχύτητα, η χρήση του κλιματισμού, και το στυλ οδήγησης.\nΥπάρχει επίπεδο εκπομπών CO2;\nΤα ηλεκτρικά αυτοκίνητα χαρακτηρίζονται ως οχήματα μηδενικών ρύπων, το επίπεδο δηλαδή των εκπομπών CO2 είναι μηδενικό. Στην περίπτωση που εξεταστούν συνολικά οι εκπομπές του CO2 με γνώμονα την κυκλοφορία των ηλεκτρικών αυτοκινήτων, τότε για κάθε Fluence Z.E. ο αριθμός αυτός είναι 62g/km (αριθμός που υπολογίζεται βάσει της συνολικής ηλεκτρικής παραγωγής και των εκπομπών του CO2 σε Πανευρωπαϊκή κλίμακα). Συγκριτικά αναφέρεται ότι ο αντίστοιχος αριθμός για ένα υβριδικό όχημα, είναι κατά μέσο όρο 89 g/km.\nΠοιά είναι τα πλεονεκτήματα των συσσωρευτών ιόντων λιθίου;\nΌλα τα ηλεκτρικά μοντέλα της Renault εφοδιάζονται με πανίσχυρους και αποτελεσματικούς συσσωρευτές ιόντων λιθίου. Η τεχνολογία των συσσωρευτών ιόντων λιθίου αντιπροσωπεύει σήμερα ότι πιο σύγχρονο υπάρχει σε αυτόν τον τομέα στην αγορά : η ικανότητα αποθήκευσης ενέργειας δίνει τη δυνατότητα απόδοσης του καλύτερου λόγου Wh ανά kg, με αποτέλεσμα την καλύτερη δυνατή αυτονομία. Η επαναφόρτιση γίνεται χωρίς περιορισμούς, ενώ υπάρχει δυνατότητα επαναφόρτισης χωρίς απαραίτητα να χρειάζεται να αδειάσει τελείως η μπαταρία.\nΚατά πόσο είναι πραγματικά οικονομικό ένα ηλεκτρικό αυτοκίνητο;\nΣτη Γαλλία με το κόστος για μία πλήρη φόρτιση των μπαταριών να μην υπερβαίνει τα 2€, η οικονομία είναι ολοφάνερη. Η κατανάλωση ρεύματος μαζί με το κόστος μίσθωσης των μπαταριών, αντιπροσωπεύει ένα κόστος σαφώς χαμηλότερο ανά χιλιόμετρο σε σχέση με εκείνο ενός αυτοκινήτου με κινητήρα εσωτερικής καύσης. Και όσο περισσότερο κινείστε τόσο μεγαλύτερη είναι εξοικονόμηση χρημάτων.\nΜπορεί πραγματικά ένα ηλεκτρικό αυτοκίνητο να αλλάξει τον τρόπο ζωής μας;\nΝαι, όπως ακριβώς και το περιβάλλον ! Καθαρά και αθόρυβα, τα ηλεκτρικά αυτοκίνητα, παίζουν σημαντικό ρόλο στην εξασφάλιση πιο ευχάριστων συνθηκών διαβίωσης. Διεκδικήστε μια καλύτερη ποιότητα ζωής : ξεχάστε τις συχνές επισκέψεις στο βενζινάδικο. Τα ηλεκτρικά αυτοκίνητα γεμίζουν με καύσιμο όταν βρίσκονται σταθμευμένα.\nΈνα ηλεκτρικό αυτοκίνητο είναι ένα αληθινό αυτοκίνητο;\nΚάθε μοντέλο της γκάμας Renault Z.E. ενσωματώνει πολυάριθμα συστήματα και τεχνολογίες που σας επιτρέπουν να παρακολουθείτε την αυτονομία του. Επιπλέον, σας παρέχεται η δυνατότητα να ελέγξετε την αυτονομία ανάλογα με την απόσταση με τη βοήθεια του συστήματος My Z.E. Connect : όπου κι αν βρίσκεστε, μπορείτε να δείτε το πραγματικό επίπεδο φόρτισης και τη διάρκεια ζωής της μπαταρίας του δικού σας Renault ZE, την τάση φόρτισης ή το ιστορικό προηγούμενων φορτίσεων. Και τέλος, δεν θα πρέπει να ξεχνάτε ότι η αυτονομία του δικού σας Renault Z.E. επηρεάζεται άμεσα από το στυλ της οδήγησής σας.\nΜερικές συμβουλές βελτίωσης της αυτονομίας:\n• Περιορίστε την ταχύτητα και τις απότομες επιταχύνσεις\n• Υιοθετήστε ένα ήρεμο και χαλαρό τρόπο οδήγησης\n• Προσπαθήστε να διατηρείτε όσο το δυνατόν σταθερή ταχύτητα : ρυθμίστε την ταχύτητα κίνησης αποφεύγοντας τις απότομες επιταχύνσεις\n• Ενεργείτε προληπτικά\n• Εκμεταλλευθείτε το σύστημα ανάκτησης ενέργειας κατά τη φάση της επιβράδυνσης : όταν πρόκειται να σταματήσετε, αφήστε πρώτα το γκάζι και αφήστε το αυτοκίνητο να "ρολάρει" επιβραδύνοντας προοδευτικά μέχρι να ακινητοποιηθεί τελείως.


Β.ΠΟΥΤΙΝ...''Ή είναι Χριστιανός κανείς ή δεν είναι, μέση δεν υπάρχει''...!!Η Χριστιανική φροντίδα του Β.Πούτιν στους στρατιώτες του....Θα μείνεις με ανοιχτό το στόμα! (ΒΙΝΤΕΟ)\nΑρχική σελίδαΚΟΣΜΟΣΒ.ΠΟΥΤΙΝ...''Ή είναι Χριστιανός κανείς ή δεν είναι, μέση δεν υπάρχει''...!!Η Χριστιανική φροντίδα του Β.Πούτιν στους στρατιώτες του....Θα μείνεις με ανοιχτό το στόμα! (ΒΙΝΤΕΟ)\nΒ.ΠΟΥΤΙΝ...''Ή είναι Χριστιανός κανείς ή δεν είναι, μέση δεν υπάρχει''...!!\nΗ Χριστιανική φροντίδα του Β.Πούτιν στους στρατιώτες του – Θα μείνεις με ανοιχτό το στόμα! (ΒΙΝΤΕΟ)\nΉ είναι Χριστιανός κανείς ή δεν είναι, μέση δεν υπάρχει!


Νέα επίθεση που συνδέεται με το Isis στο Παρίσι | ΚΟΣΜΟΣ | antinews.gr\nΝέα επίθεση που συνδέεται με το Isis στο Παρίσι\nΈνας άνθρωπος, ο οποίος ισχυρίστηκε υποταγή στην ομάδα Ισλαμικό Κράτος, μαχαίρωσε έναν γάλλο αστυνομικό μέχρι θανάτου έξω από το σπίτι του το βράδυ της Δευτέρας και στη συνέχεια σκοτώθηκε μετά την εισβολή της αστυνομίας. Η σύζυγος του άντρα βρέθηκε επίσης νεκρή όταν η αστυνομία εισέβαλε στο σπίτι στο προάστιο του Παρισιού Μανιονβίλ. Ένα τρίχρονο αγόρι διασώθηκε. Γάλλοι εισαγγελείς έχουν ξεκινήσει έρευνα που σχετίζεται με την αντιτρομοκρατία για την επίθεση, η οποία φέρεται να πραγματοποιήθηκε από έναν γείτονα της οικογένειας.\nΜάρτυρες είπαν στους ανακριτές ότι ο εισβολέας μπορεί να φώναξε "Αλαχού Ακμπάρ" (Ο Θεός είναι μεγάλος), ενώ μαχαίρωσε τον αστυνομικό επανειλημμένα έξω από το σπίτι του και στη συνέχεια κράτησε όμηρους τη γυναίκα και το παιδί του μέσα. Το παιδί είναι ο γιος του ζευγαριού, σύμφωνα με τις γαλλικές αρχές. Ο αστυνομικός ο οποίος σκοτώθηκε είναι ο 42χρονος Ζαν-Μπατίστ Σαλβέν, βοηθός επικεφαλής στην κοντινή περιοχή Λε Μιρό. Όπως αναφέρθηκε, φορούσε πολιτικά ρούχα τη στιγμή της δολοφονίας.\nΟ ύποπτος είναι ένας γείτονας και οι αρχές προσπάθησαν να διαπραγματευτούν μαζί του προτού εισβάλουν στο σπίτι τα μεσάνυχτα, τοπική ώρα. Δυνατές εκρήξεις ακούστηκαν στη σκηνή, καθώς επίλεκτοι αστυνομικοί της ομάδας Raid εισέβαλαν στο σπίτι. Οι αστυνομικοί βρήκαν το σώμα της γυναίκας όταν εισέβαλαν στο κτίριο και ο επιτιθέμενος σκοτώθηκε κατά τη διάρκεια της επίθεσης, δήλωσε ο εκπρόσωπος του υπουργείου Εσωτερικών Πιερ-Ανρί Μπραντέ. Το αγόρι ήταν "σε κατάσταση σοκ, αλλά σώο" και λαμβάνει ιατρική φροντίδα, πρόσθεσε ο εισαγγελέας.\n"Ο απολογισμός είναι βαρύς" δήλωσε ο Μπραντέ στους δημοσιογράφους. "Αυτός ο αστυνομικός σκοτώθηκε από ένα άτομο... και ανακαλύψαμε το πτώμα μιας γυναίκας. Ο δράστης, ο εγκληματίας, σκοτώθηκε. Ευτυχώς ένα μικρό αγόρι σώθηκε. Ήταν στο σπίτι. Είναι ασφαλές και υγιές. Σώθηκε από τους αστυνομικούς".\nΟ Φρανσουά Ολάντ συγκάλεσε έκτακτη συνεδρίαση στο προεδρικό μέγαρο και δήλωσε ότι "θα χυθεί άπλετο φως στην υπόθεση". Ο Γάλλος πρόεδρος καταδίκασε την "απεχθή πράξη".\n"Θα ρίξουμε φως στις συνθήκες του αποτρόπαιου δράματος, για το οποίο η έρευνα, υπό την αιγίδα της δικαιοσύνης, θα καθορίσει την ακριβή φύση" ανέφερε ο Ολάντ. Ο υπουργός Εσωτερικών Μπερνάρ Καζενέβ εξέφρασε την "απέραντη θλίψη" του για το θάνατο του διοικητή της αστυνομίας και συνεργάτη του, ο οποίος είχε εργαστεί στο υπουργείο του.\n"Ο επιτιθέμενος εξουδετερώθηκε από τις ειδικές δυνάμεις, οι οποίες έδειξαν μεγάλη ψυχραιμία και επαγγελματισμό, που έσωσε το μικρό αγόρι του ζευγαριού" είπε ο Καζενέβ. "Η έρευνα από τις αρχές θα καθορίσει τις ακριβείς συνθήκες αυτής της τραγωδίας".\nΠηγές κοντά στην έρευνα δήλωσαν στο Γαλλικό Πρακτορείο ότι ο εισβολέας είχε ισχυριστεί υποταγή στο Ισλαμικό Κράτος, ενώ διαπραγματευόταν με την αστυνομία της επίλεκτης μονάδας Raid. "Η αντιτρομοκρατική υπηρεσία της εισαγγελίας του Παρισιού λαμβάνει υπόψη σε αυτό το στάδιο τον τρόπο λειτουργίας, το στόχο και τα σχόλια που έγιναν κατά τη διάρκεια των διαπραγματεύσεων και την εισβολή" δήλωσε μια πηγή.\nΗ Ιστοσελίδα Intelligence Group, με έδρα τις ΗΠΑ, ανέφερε ότι το Πρακτορείο Ειδήσεων Amaq που συνδέεται με το Isis, έλεγε σε σχετικό τηλεγράφημα: "Ένας μαχητής του Ισλαμικού Κράτους σκότωσε τον υποδιοικητή του αστυνομικού τμήματος στην πόλη Λε Μιρό και τη σύζυγό του με μαχαίρια, κοντά Παρίσι".\nΑστυνομικές πηγές ανέφεραν στο AFP νωρίτερα ότι ο επιτιθέμενος είχε κρατήσει ομήρους την σύζυγο του αστυνομικού και το αγόρι, αφού μαχαίρωσε τον αστυνομικό, όταν επέστρεψε στο σπίτι του γύρω στις 9μμ. "Οι διαπραγματεύσεις ήταν ανεπιτυχείς και λήφθηκε η απόφαση να ξεκινήσει η επίθεση" γύρω στα μεσάνυχτα, δήλωσε ο εκπρόσωπος του υπουργείου Εσωτερικών.\nΟ γάλλος εισαγγελέας Βενσάν Λεκλού, ο οποίος είπε ότι ήξερε τον δολοφονηθέντα διοικητή της αστυνομίας, δήλωσε: "Η έρευνα έχει αρχίσει. Δεν είμαστε καθόλου βέβαιοι για τα κίνητρα του εισβολέα". Η δολοφονία στη Γαλλία ήρθε μια ημέρα μετά τη σφαγή στο Ορλάντο, όπου σκοτώθηκαν 49 άτομα. Η Γαλλία φιλοξενεί το τουρνουά ποδοσφαίρου Euro 2016 κάτω από δρακόντεια μέτρα ασφαλείας. Η χώρα εξακολουθεί να ζει στη σκιά των τζιχαντιστικών επιθέσεων του Νοέμβρη του 2015 στο Παρίσι, που άφησε 130 νεκρούς.


ΚΙΝΗΜΑ ΛΑΟΥ: Ποιός κρατάει τη σημαία;\nΚυριακή, 13 Αυγούστου 2017 ·\nΜεγάλη συζήτηση άνοιξε για τη σημαία, με αφορμή την απόφαση του υπουργείου Παιδείας να ορίζονται με κλήρωση οι σημαιοφόροι των δημοτικών σχολείων στις παρελάσεις.\nΜια πρώτη παρατήρηση. Η συζήτηση αυτή είναι τουλάχιστον αποπροσανατολιστική. Κυβέρνηση και αντιπολίτευση, αφού δεν διαφωνούν σε καμιά από τις βασικές πολιτικές, αποφάσισαν να κονταροχτυπηθούν για τη σημαία. Σ΄ αυτή την αντιπαράθεση, η κάθε πλευρά χρησιμοποιεί τα δικά της «όπλα». Η Νέα Δημοκρατία διαμαρτύρεται για την κατάργηση της αριστείας και την προσβολή των ιερών, εθνικών, συμβόλων. Η κυβέρνηση, απ΄την άλλη, προβάλλει τις δικές της, δήθεν «αριστερές», θέσεις, έχοντας υποστείλει τη σημαία των προεκλογικών συνθημάτων περί κατάργησης των παρελάσεων.\nΚαι οι δύο πλευρές δίνουν εξετάσεις στο πολιτικό τους ακροατήριο, προβάλλοντας, είτε την αξία των «εθνικών αξιών» και της «παράδοσης», είτε τη σημασία της ήπιας προσαρμογής στον κοσμοπολιτισμό της εποχής μας. Ούτε σκέψη, φυσικά, για αντιπαράθεση επί των βασανιστικών, καθημερινών, προβλημάτων του ελληνικού λαού. Η σημαία τους μάρανε…\nΣτην ερώτηση αυτή υπάρχουν πολλές απαντήσεις. Για να μην μακρηγορούμε, η θέση μας είναι ότι, το τι συμβολίζει η σημαία εξαρτάται από το ποια χέρια την κρατούν. Και εξηγούμαστε.\nΆλλο συμβολίζει η σημαία στα χέρια του Κολοκοτρώνη, του Καραϊσκάκη και των άλλων αγωνιστών της επανάστασης του 1821, και άλλο συμβολίζει στα χέρια των Μαυρομιχαλαίων, των Μαυροκορδάτων και των Κωλέτηδων.\nΆλλο συμβολίζει η σημαία στα χέρια των αγωνιστών του Πολυτεχνείου και άλλο στα χέρια των Χρυσαυγιτών.\nΑριστερά: Από την εξέγερση του Πολυτεχνείου το Νοέμβρη του 19173. Δεξιά: Ο υπαρχηγός της «Χρυσής Αυγής», Παππάς, ξεδιπλώνει τη σημαία της χούντας, με φόντο την ελληνική σημαία.\nΌμως ακόμη και αν δεχτούμε την αόριστη απάντηση, ότι η σημαία συμβολίζει την πατρίδα, τότε, και πάλι, βρισκόμαστε σε ένα άλλο ερώτημα: Όταν μιλάμε για πατρίδα, εννοούμε όλοι το ίδιο;


Τραγικός...!: Δεν θα αλλάξει ο νόμος για το άσυλο λέει η Διαμαντοπούλου\nΔεν θα αλλάξει ο νόμος για το άσυλο λέει η Διαμαντοπούλου\n«Το θεσμικό πλαίσιο για το ακαδημαϊκό άσυλο είναι επαρκές. Δεν θα το αλλάξουμε. Θα στηρίξουμε, όμως, τις πανεπιστημιακές αρχές, ώστε να το εφαρμόσουμε».\nΑυτό είπε η υπουργός Παιδείας, Άννα Διαμαντοπούλου, απαντώντας σε επίκαιρη ερώτηση του προέδρου του ΛΑΟΣ, Γιώργου Καρατζαφέρη, στη Βουλή.\nΑίσθηση προκάλεσε η δήλωση που έκανε σήμερα στο περιθώριο της Συνόδου των Πρυτάνεων στο Λαύριο, ο Αντιπρύτανης του Γεωπονικού Πανεπιστημίου Λεωνίδας Λουλούδης.\n« Το άσυλο έχει έννοια συμβολική. Πρέπει να καταργηθεί η "γεωγραφική" του διάσταση. Πρέπει να καταργηθεί ως θεσμός» είπε χαρακτηριστικά ο κ. Λουλούδης , μιλώντας στους δημοσιογράφους.\nΟι άλλοι Πρυτάνεις είπαν:\nΞανθουδάκης Χάρης Αντιπρ. Ιονιου: Ο νόμος για το άσυλο αποτελεί τροχοπέδη και πρόφαση για παραβατική συμπεριφορά. Ειδικός νόμος για το άσυλο δε χρειάζεται σε μια δημοκρατία.\nΓρυσμπολάκης Ιωακείμ Πρυτ. Πολυτεχν. Κρήτης: Ο μόνος χώρος που δν υπάρχει ελεύθερη διακίνηση ιδεών είναι τα πανεπιστήμια που έχουν άσυλο. Να εφαρμοστεί από όλους ο νόμος.\nΜουτζούρης Κώστας πρυτ. ΕΜΠ: Η λύση με τους φύλακες που προτείνεται από το ΔΣ της Νομικής δεν μπορεί να λειτουργήσει. Τα πανεπιστήμια από μόνα τους να αυτοπροστατεύονται.\nΟι Πρυτάνεις ετοιμάζουν κείμενο προς την υπ. Παιδείας Αννα Διαμαντοπούλου , με το οποίο σύμφωνα με πληροφορίες θα ζητείτε να παραμείνει ο νόμος αλλά να ληφθούν μέτρα καλύτερης εφαρμογής του. Δηλαδή τροποποιήσεις του νόμου ως προς το αυστηρότερη εφαρμογή του


ΑΛΗΤΕΣ-ΠΡΟΔΟΤΕΣ-ΚΟΜΜΟΥΝΙΣΤΕΣ ΒΕΒΗΛΩΣΑΝ ΕΚΚΛΗΣΙΕΣ ΣΤΟΝ ΒΟΛΟ… ΝΑ ΤΟΥΣ ΚΟΠΟΥΝ ΤΑ ΧΕΡΙΑ ΣΥΡΙΖΑ! | ΕΘΝΙΚΙΣΜΟΣ.net\nΑΛΗΤΕΣ-ΠΡΟΔΟΤΕΣ-ΚΟΜΜΟΥΝΙΣΤΕΣ ΒΕΒΗΛΩΣΑΝ ΕΚΚΛΗΣΙΕΣ ΣΤΟΝ ΒΟΛΟ… ΝΑ ΤΟΥΣ ΚΟΠΟΥΝ ΤΑ ΧΕΡΙΑ ΣΥΡΙΖΑ!\nΣτόχος «αγνώστων» αναρχοκομμουνιστών έγιναν δύο Ιεροί Ναοί του Βόλου.\nΚατ’ αρχάς, Ιερός Ναός Μεταμορφώσεως του Σωτήρος στο Βόλο, όπου οι παρακρατικοί πέταξαν κόκκινες και πράσινες μπογιές στην είσοδο του ναού, κι έγραψαν στην είσοδο του ναού με σπρέι το σύνθημα “ο ελληνορθόδοξος όχλος δίνει όπλα στα χέρια των φασιστών”.\nΕν συνεχεία, προφανώς οι ίδιοι δράστες πέταξαν κόκκινη και πράσινη μπογιά και στην εκκλησία της Ανάληψης, όπου έγραψαν κι ένα απειλητικό σύνθημα με ροζ σπρέι.\nΟ Βόλος είναι πόλη επαρχιακή και στις επαρχιακές πόλεις οι αναρχοκομμουνιστές είναι «μετρημένα κουκιά», άρα ο εντοπισμός τους δεν είναι δύσκολος. Πρέπει εδώ και τώρα να συλληφθούν και να τους κοπούν τα κουλάδια σύριζα!\n← ΗΜΕΡΗΣΙΟ ΔΕΛΤΙΟ ΠΑΡΑΒΙΑΣΕΩΝ ΕΘΝΙΚΟΥ ΕΝΑΕΡΙΟΥ ΧΩΡΟΥ: ΚΑΜΜΕΝΕ,ΚΑΜΜΕΝΕ, ΤΟ’ ΜΑΘΕΣ ΤΟ ΝΕΟ; 36+4 ΠΑΡΑΒΙΑΣΕΙΣ ΠΑΛΙ ΣΤΟ ΑΙΓΑΙΟ!\nΑΛΗΤΕΣ-ΠΡΟΔΟΤΕΣ-ΚΟΜΜΟΥΝΙΣΤΕΣ ΒΕΒΗΛΩΣΑΝ ΕΚΚΛΗΣΙΕΣ ΣΤΟΝ ΒΟΛΟ… ΝΑ ΤΟΥΣ ΚΟΠΟΥΝ ΤΑ ΧΕΡΙΑ ΣΥΡΙΖΑ! →


Χριστούγεννα 2020 Ταχυμεταφορές Lockdown\n12/12/2020, 16:57 63\nΈχω σταματήσει τελείως τις παραγγελίες από ελληνικά καταστήματα και ειδοποίησα τους πωλητές ότι δεν πρόκειται να παραλάβω πακέτο παραγγελίας που έκανα πριν 20 ημέρες. Όλα τα γιορτινά δώρα, ακόμη και παιχνίδια, αγοράστηκαν από Amazon και άλλα, κυρίως αγγλικά καταστήματα (χωρίς έξοδα αποστολής), και έχουν ήδη παραδοθεί νωρίτερα από το αναμενόμενο(καταραμένο brexit)! Εσείς οι "υπερπατριώτες" συνεχίστε να υποστηρίζετε την κερδοφορία των απαράδεκτων ACS, Γεν. Ταχυδρομικής, ΕΛΤΑ κλπ.\nΜε ΕΛΤΑ Courier και Speedex έρχονται τα δέματα της Amazon εξυπνάκια.\nΗ δικαιολογία πάει σύννεφο στο βωμό του κέρδους.. Εγώ ένα πράγμα ξέρω:δέμα από eshop Λονδίνο,30/11 η παραγγελία μου δώσαν,ημ.παραλαβής 10/12..Γενική εξυπηρετεί Ελλάδα,όχι ότι καλύτερο..07/12 το δέμα μου ήρθε!!με black friday covid και δε συμμαζεύεται!!Σε αυτούς τί αλλαξε;;να σου πω εγώ,τίποτα.Απλά οι σοβαρές εταιρίες βάζουν ρήτρες,τον μπιμ σου κάτω να χτυπάς,10/12 θα παραδώσεις!!Στην Ελλάδα όλα είναι χύμα,όλα!!Αλλά φταίμε κι εμείς..για ας γυρίσουν πίσω απλήρωτα δέματα,θα σου πω τί θα πάθουν..άρνηση παραλαβής,όχι μετά από 7 μέρες επιστροφή,τέλος!!τα παιδιά που εργάζονται δε φταίνε σε τίποτα,ίσα ίσα τους πίνουν το αίμα!\nΈστειλα ένα κοτόπουλο από το χωριό εδώ που είμαι σε συγγενείς στη Θεσσαλονίκη...\nΑρθρακι διαφημιση ετσι;\nΤρεχει μαζι με την καμπανια που παιζει στα ραδια φυσικα. Και μια απορια, το προηγουμενο πακετο μου δυο φορες που πηγα να το παρω στα γραφεια τους ειχε κρεμασει το συστημα. Την τριτη φορα που πηγα ειπαν οτι ευτυχως που πηγαμε γιατι την επομενη μερα θα γυρνουσε Undelivered. Μιλαμε για μεγαλη απατη, ασε που ουτε κουδουνι δεν χτυπανε, αφηνουν χαρτακι δεν σας βρηκαμε οταν ξερουν οτι ολοι ειμαστε μεσα. Κριμας και τους ειχα και σοβαρους, προεδρος του ΣΕΒ σου λεει ο αλλος, απατεωνες.\nΌλοι εσείς που κάνετε τους ξύπνιους ότι δεν προσλαμβάνουν προσωπικό οι εταιρείες ταχυμεταφορών βουτάτε λίγο τη γλώσσα σας στον εγκέφαλο κ έπειτα μιλάτε... γιατί οι περισσότεροι είστε τεμπέληδες κ αιώνιοι επιδόματαδες που όσοι έρχονται για δουλειά επιστρέφουν στην αγκαλιά του μπαμπά της μαμάς γιατί δεν έχουν τα αρ.......ια να κάνουν αυτή τη δουλειά....όλοι ξέρετε τα πάντα για όλα τα επαγγέλματα και κρίνετε ...αλλά δυστυχώς την ηλιθιότητα κανείς δε τη νίκησε ακόμα...\nΜεγαλύτεροι ηλίθιοι και απατεώνες\nαπό τις εταιρείες courier δεν υπάρχουν. Μόνο αυτό. Τίποτε άλλο. Και ΝΑΙ θα τους κρίνω, εφ' όσον επηρεάζουν την καθημερινότητά μου.\nΕιναι αξιο αποριας πως δεν εχουν ακομα παρει την αδεια της ACS ειναι οτι ποιο τελειωμενο σε κουριερ\nανακήρυξα την ACS ως τη χειρότερη Ελληνική εταιρεία, σε όλους τους τομείς τους οποίους μπορεί να δραστηριοποιηθεί μια εταιρεία. Δικαιώνομαι διαρκώς επί 15 χρόνια, κάθε χρόνο, κάθε μήνα, κάθε μέρα... Δυστυχώς.\nΟυτε σεντ σε λαμογια ελληναραδες\nΜποικοταζ σε οτιδηποτε εμπλεκεται ελληνικη εταιρεια.............. Παραγγελνω τα παντα μονο απο το Γερμανικο Αμαζον (μεχρι κσι χαρτι τουαλετας) και ερχονται σε 2 μερες με εξπρες 30-40 ευρω χρεωση μεταφορικα για παραγγελια 300 ευρω. Αξιζει\nΕιλικρινά για άτομα σαν και του λόγου δε θα σταθεί αυτή η χώρα ποτέ στα πόδια της. Και τι έγινε δηλαδή αν περιμένεις λίγο, θα σου πέσει ο πωπός...\nΚαι εγώ το ίδιο κάνω\nΕίτε θα μας τελειώσουν, είτε θα τελειώσουμε εμείς τις Ελληνικές εταιρείες courier.\nΌτι πρέπει οι εργαζόμενοι, που δεν φτάνουν, να εξυοηρετησουν ένα τεράστιο όγκο, αυτό το καταλαβαίνουμε. Είχατε όμως πόσους μήνες από το πρώτο lock down να ετοιμαστείτε και να πάρετε έξτρα προσωπικό και να κάνετε ότι αλλαγές στα συστήματα σας για καλύτερες αποδόσεις. αυτό που όντως πρέπει να στείλεις κάτι επείγον και στην ουσία δεν υπάρχει αυτή τη στιγμή στη χώρα εταιρεία ταχυμεταφορας, ούτε στο Πακιστάν... Και μην πείτε ότι δεν περιμένατε να έρθει δεύτερο lock down γιαυτό δεν ήσασταν έτοιμοι.. έλεος...\nΕδώ το αμερικάνικο άμαζον έπαθε τα ίδια\nκαι θα κρίνεις εσύ τόσο αυστηρά την Ελλάδα που ακόμα μπουσουλάει ηλεκτρονικά. Ο ναρκισσισμός του Έλληνα καταναλωτή ερμηνεύει την κατάντια αυτής της χώρας. Γκρίνια και μόνο γκρίνια...\nΘεωρώ απαράδεκτο το γεγονός ότι δεν προετοιμάστηκαν ούτε αυτή τη φορά,εχοντας την πρόσφατη εμπειρία της ανοιξης, και μάλιστα εν όψει Χριστούγεννων και Πρωτοχρονιάς. Πιστεύω παντως ότι αν υπάρξουν ρήτρες και διατίμηση των υπηρεσιών ανάλογα με το χρόνο παράδοσης,όπως γίνεται και σε άλλες χώρες, θα αναγκαστούν να γίνουν φτεροποδαρες όλες οι εταιρίες


ΥΓΕΙΑ 22/05/2015 - 09:53 | Author: Newsroom\nΠαθολογική θεωρείται η θερμοκρασία πάνω από 37.8οC από το στόμα, 38 οC από τη μασχάλη και 38,4 οC από τον ορθό. Η υπερβολική όμως αύξηση της θερμοκρασίας δημιουργεί ανησυχία στο παιδί η οποία μπορεί και πρέπει να αντιμετωπιστεί με τη χρήση αντιπυρετικών.\nΈνα πολύ συχνό λάθος που κάνουν οι γονείς όταν χορηγούν στα παιδιά τους υγρές φαρμακευτικές μορφές (σιρόπια- εναιωρήματα) είναι να χρησιμοποιούν κοινά κουτάλια κουζίνας, τα οποία ποικίλουν σημαντικά σε όγκο. Αυτό έχει σαν αποτέλεσμα είτε να υπερδοσολογούν αυξάνοντας τον κίνδυνο παρενεργειών είτε να υποδοσολογούν μειώνοντας την αποτελεσματικότητα του φαρμάκου.\nΓια παράδειγμα όταν χορηγείται ένα αντιπυρετικό με βάση το βάρος και την ηλικία του παιδιού και για όλο το φάσμα των ηλικιών (από μηνών έως 12 ετών) με την χρήση της δοσομετρικής σύριγγας εξασφαλίζεται η ακρίβεια και η σωστή δόση αποφεύγοντας οδυνηρά δοσολογικά σφάλματα.\nNews Tag: 20102015ΑΠΟΤΕΛΕΣΜΑΤΑΑΤΤΙΚΗ


Επιστολή Τζαμτζή στο δήμο Σκύδρας για το Λουτροχώρι | Πέλλα 24\nΕπιστολή Τζαμτζή στο δήμο Σκύδρας για το Λουτροχώρι\nΕπιστολή απέστειλε ο Αντιπεριφερειάρχης Π.Ε. Πέλλας Ιορδάνης Τζαμτζής, προς την Δήμαρχο Σκύδρας Αικατερίνη Ιγνατιάδου, και το Δημοτικό Συμβούλιο Σκύδρας, με αίτημα την συμμετοχή της Π.Ε. Πέλλας στην εταιρεία αξιοποίησης των Λουτρών Λουτροχωρίου. Η Περιφερειακή Ενότητα Πέλλας, ζητά να συμμετέχει στην Εταιρεία Ανάπτυξης των Λουτρών Λουτροχωρίου που έχει δημιουργηθεί και να αναλάβει την προώθηση και κατασκευή Υδροθεραπευτηρίου και άλλων υποδομών, για την ανάπτυξη του Ιαματικού Τουρισμού στην περιοχή. Ακολουθεί το κείμενο επιστολής που έστειλε ο Αντιπεριφερειάρχης κ. Τζαμτζής στη Δήμαρχο Σκύδρας:\nΚυρία Δήμαρχε, κύριοι Δημοτικοί Σύμβουλοι,


Μίκης Θεοδωράκης: » ‘H τώρα ή ποτέ»! Ξύπνα Έλληνα αδελφέ! | Crystalia Patouli --------\nΜίκης Θεοδωράκης: » ‘H τώρα ή ποτέ»! Ξύπνα Έλληνα αδελφέ!\nPosted on 05/07/2013 by Crystalia\n«Ή τώρα ή ποτέ»! Κι όταν λέω «ποτέ», το εννοώ. Γιατί εάν ο ελληνικός λαός δεν αδράξει αυτή την τελευταία ευκαιρία, θα είναι χαμένος, γονατισμένος, εξαθλιωμένος και ντροπιασμένος για πάρα – πάρα πολύ μεγάλο χρονικό διάστημα. ϊσως και για αιώνες»…\nΜάθε, λοιπόν, ότι τα αποθέματα του υπεδάφους μας είναι αμύθητης αξίας. Η αξία του ορυκτού μας πλούτου ανέρχεται σε τρισεκατομμύρια ευρώ. Πρόσφατα, σε μεγάλη εκδήλωση που όλα τα μέσα απέκρυψαν (Ίδρυμα Κακογιάννη, 7-11-12), ειδικοί επιστήμονες βεβαίωσαν, για πρώτη φορά σε ευρύ κοινό, ότι μόνο τα άμεσα αξιοποιήσιμα κοιτάσματα υδρογονανθράκων εκτιμώνται σε ένα τρισεκατομμύριο ευρώ.\nΚι εκτός του ανυπολόγιστης αξίας, υπεδάφους μας, δεν πρέπει να ξεχνάμε πως η γεωγραφική μας θέση, μας καθιστά παγκόσμιο κόμβο εμπορίου. Ότι η ναυτιλία μας είναι η μεγαλύτερη παγκοσμίως κι η αξία του τουρισμού μιας τέτοιας, νησιωτικής κι όχι μόνο, χώρας είναι ανυπολόγιστη.\nΠως θα ανεχθείς να δεσμεύονται όλα αυτά τα έσοδα σε ένα «Ταμείο Αξιοποίησης Δημόσιας Περιουσίας» με στόχο την -ες αεί- αποπληρωμή του μεθοδευμένα υπέρογκου χρέους; Αντιλαμβάνεσαι τώρα την έσχατη προδοσία που συντελείται; Κατανοείς γιατί οι «σύμμαχοί» μας, μας… «σώζουν» μέσω Μνημονίων από την κρίση που αυτοί δημιούργησαν;\nΓια να μας κατακτήσουν χωρίς να υποψιαστούμε και να καταφέρουν το μεγάλο ξεπούλημα της γης μας. Βλέπεις γιατί τα παπαγαλάκια του συστήματος κάνουν ό,τι μπορούν, χρόνια ολόκληρα τώρα, να σε πείσουν ότι όλα γίνονται «για το καλό σου»; Για να σε κατακτήσουν αδιαμαρτύρητα. Για να σε κατακτήσουν ολοκληρωτικά. Γιατί όποιος κατακτά τις συνειδήσεις, κατακτά ολοκληρωτικά…\nΈκρυψαν τα όπλα, τα αντικατέστησαν με γραβάτες. Τα τάνκς, μετατράπηκαν σε απεσταλμένους της τρόικας, οι βόμβες λέγονται τώρα δάνεια. Σ’ έκαναν να προσκυνάς τους Εφιάλτες σου, για μια θεσούλα στο Δημόσιο, που τώρα θα στην πάρουν.\nΗ προδοσία μετονομάστηκε σε σωτηρία, η αντίσταση σε ανοησία. Έτσι, μεταμφιεσμένοι, «Έλληνες» και ξένοι κατακτητές απεδείχθησαν πολύ αποτελεσματικοί.\nΣε έπιασαν στον ύπνο, σε κορόιδεψαν και συνεχίζουν ξεδιάντροπα να το κάνουν. Μας υποδούλωναν ενώ εμείς θαυμάζαμε τη «δημοκρατία» που μας σέρβιραν. Και θα αποθρασύνονται περισσότερο όσο τους αφήνεις.\nΔεν αργεί η ώρα που θα σε στρέψουν εναντίον του συμπατριώτη σου, όπως καλά ξέρουν να το κάνουν. Για να ισοπεδώσουν τα πάντα στον πολύπαθο τούτο τόπο, κι ύστερα να ‘ρθουν ως ελευθερωτές να τους δοξάσεις υπηρετώντας τους. Το ίδιο ιστορικό σκηνικό για άλλη μία φόρα.\nΜην τους αφήσεις! Θυμήσου τους αγώνες των προγόνων σου και τίμα το αίμα που χύθηκε ως τα σήμερα. Εμπνεύσου απ’ το φρόνημα των αγωνιστών του Ελληνικού Έθνους.\n«Να ‘ρθει ένας να μου ειπή ότι θα πάγη ομπρός η πατρίδα, στρέγομαι να μου βγάλει και τα δυο μου μάτια. Ότι αν είμαι στραβός, και η πατρίδα μου είναι καλά με θρέφει. Αν είναι η πατρίδα μου αχαμνά, δέκα μάτια να ‘χω, στραβός θε να είμαι», έλεγε ο Μακρυγιάννης απηχώντας το διαχρονικό ανυπέρβλητο πνεύμα του Ελληνισμού.\nΑγάπα την πατρίδα σου! Αγάπα την άδολα, μακριά από μισαλλοδοξία. Αγκάλιασε τον συμπατριώτη σου αληθινά, ό,τι κι αν πρεσβεύει «ιδεολογικά». Δεν είναι αυτός ο εχθρός σου. Αυτοί που σε σαγήνευσαν με τις υποσχέσεις τους και θέλησαν να σε κάνουν συνένοχο με τα ρουσφέτια τους, αυτοί είναι οι αντίπαλοί μας. Αυτοί που σ’ αποκοίμισαν όσο θαύμαζες τον εκσυγχρονισμό τους, σ’ είχαν προγραμματίσει να ξυπνήσεις μέσα σε εμφύλιο σπαραγμό.\nΞύπνα αδελφέ πριν το μοιραίο! Μην περιμένεις τίποτα απ’ όσους διαχειρίζονται»πολιτικά» την κατάσταση. «Αλίμονο στους αγώνες που κρέμονται από τα χαρτιά. Το γένος δεν χρειάζεται τα χαρτιά κανενός για τη λευτεριά του. Έχετε πίστη; Έχετε καρδιά; Αλλιώς καθίστε εκεί που κάθεστε. Ραγιάδες εσείς, ραγιάδες και τα παιδιά σας, ραγιάδες και τα παιδιά των παιδιών σας», έκραζε πριν δύο αιώνες ο Παπαφλέσσας.\nΔεν είσαι μόνος σου στον αγώνα αυτό. Πολλοί είμαστε αυτοί που αρνούμαστε πεισματικά να γίνουμε οι πρώτοι Έλληνες στην τρισχιλιετή ιστορία αυτού του Έθνους που θα σκύψουν, ομοθυμαδόν, το κεφάλι στον κατακτητή.\nΈστω και καθυστερημένα, ξεσηκωθήκαμε, πολεμάμε και θα νικήσουμε! Ένωσε τη σπίθα του αγώνα σου μ’ αυτήν του διπλανού σου.\n«Μέχρι η σπίθα να φουντώσει και να γίνει η καθαρτήρια φωτιά που θα μας σώσει». Για μια ανεξάρτητη Ελλάδα, μ’ αληθινή δημοκρατία και υγιή πατριωτισμό!\nΚαι μη ξεχνάς το που χρωστάς… «Χρωστάμε σ’ όσους ήρθαν, πέρασαν, θα ‘ρθουν, θα περάσουν. Κριτές, θα μας δικάσουν, οι αγένητοι, οι νεκροί». (Κ. Παλαμάς).-\nThis entry was posted in "Μίκης Θεοδωράκης: " 'H τώρα ή ποτέ"! Ξύπνα Έλληνα αδελφέ!. Bookmark the permalink.\n← Παρουσίαση της έρευνας για την ελληνική κρίση στο Crisis Art Festival\nΤότε (καλοκαίρι του 2010) οι περισσότεροι τον έλεγαν γραφικό… →


Ληστεία με λεία 4 εκατ. ευρώ στο Ritz στο Παρίσι - Νέα Κρήτη\nΛηστεία με λεία 4 εκατ. ευρώ στο Ritz στο Παρίσι\nΗμερομηνία δημοσίευσης: 11/01/2018, 12:08\nΤελευταία ενημέρωση: 11/01/2018, 12:10\nΌμως η πιο γνωστή ληστεία που έχει σημειωθεί τα τελευταία χρόνια στη γαλλική πρωτεύουσα ήταν αυτή του Οκτωβρίου του 2016 με θύμα την Αμερικανίδα τηλεπερσόνα Κιμ Καρντάσιαν.\nΠέντε ένοπλοι εισέβαλαν στο δωμάτιο του ξενοδοχείου της. Αφού την απείλησαν με όπλο και την έκλεισαν στο μπάνιο, έκλεψαν κοσμήματα αξίας εννέα εκατομμυρίων ευρώ. Πρόκειται για τη μεγαλύτερη ληστεία εναντίον προσώπου που έχει καταγραφεί στη Γαλλία εδώ και είκοσι χρόνια.


Πολιτική Επιθεώρηση: Η δημοκρατία σε παρακμή;\nΓεννημένος στη Γερμανία το 1970, ο Γιαν-Βέρνερ Μίλερ είναι σήμερα καθηγητής Πολιτικής Θεωρίας στο Πανεπιστήμιο του Πρίνστον στις ΗΠΑ. Στη γλώσσα μας κυκλοφορούν τα βιβλία του «Ενας επικίνδυνος νους: Η επίδραση του Καρλ Σμιτ στον ευρωπαϊκό μεταπολεμικό στοχασμό» (Πόλις, 2010) και «Συνταγματικός πατριωτισμός» (Παπαζήσης, 2012). Το κείμενο που ακολουθεί είναι απόσπασμα συνέντευξης που έδωσε στην ιταλική περιοδική επιθεώρηση «Limes».\n• Στο βιβλίο του «Democracy in Retreat», ο Joshua Kurlantzick, αναφερόμενος στην Ασία και στις πρόσφατες αποτυχίες των διαδικασιών εκδημοκρατισμού, υποστηρίζει ότι η δημοκρατία παρακμάζει στον κόσμο. Συμμερίζεστε αυτή τη γνώμη;\nΧρειάζεται να κάνουμε δύο παρατηρήσεις. Πρώτον, ο Kurlantzick θεωρεί πρόβλημα για τη δημοκρατία όλες τις «διαμαρτυρίες στους δρόμους» του κόσμου, ενώ οι καταστάσεις είναι πολύ διαφορετικές. Δεν χρησιμεύει σε τίποτα να βάζουμε στην ίδια κατηγορία το Tea Party, το Occupy Wall Street και ένα στρατιωτικό πραξικόπημα υποστηριζόμενο από τη μεσαία τάξη, όπως εκείνο στην Αίγυπτο. Εξάλλου, δεν είναι θεμιτό να τοποθετούμε μαζί τις αληθινές οπισθοδρομήσεις της φιλελεύθερης δημοκρατίας, όπως είναι τα γεγονότα του Μπαγκλαντές, της Ταϊλάνδης, της Τουρκίας και της Ουκρανίας, με καταστάσεις όπως εκείνες που βιώνονται από την Ελλάδα και από την Ιταλία (πράγμα που δεν σημαίνει ότι αρνούμαστε τη σοβαρότητα της κατάστασης ιδίως στην Ελλάδα).\nΟπως όμως έχουν παρατηρήσει διάφοροι σχολιαστές, πολλές από τις πρόσφατες αλλαγές στους δείκτες της δημοκρατίας αφορούσαν μιαν «ενδιάμεση ζώνη» και όχι τις ώριμες δημοκρατίες. Οφείλουμε επομένως να είμαστε δύσπιστοι μπροστά στις διαγνώσεις που μας παρουσιάζουν περικυκλωμένους από Δημοκρατίες της Βαϊμάρης. Δεύτερον, είναι ακόμα αληθινό ότι δεν υπάρχουν συστημικοί αντίπαλοι της φιλελεύθερης δημοκρατίας ως ιδέας. Με αυτήν την έννοια, ο ταλαίπωρος ο Φουκουγιάμα, ο οποίος λοιδορήθηκε και έγινε στόχος της κριτικής ήδη από το 1989, δεν έχει πραγματικά διαψευστεί. Ισως, όμως, το ότι περιμένουμε ένας αληθινός αντίπαλος της δημοκρατίας να έχει χαρακτηριστικά όμοια με εκείνα του κομμουνισμού και του φασισμού, δείχνει πόσο παραμένουμε δέσμιοι του εικοστού αιώνα: περιμένουμε μια σφαιρική ιδεολογική σύγκρουση ανάμεσα σε καλά προσδιορισμένες κοσμοθεωρίες, ενώ στην πραγματικότητα το πρόβλημα της δημοκρατίας δημιουργείται από ιδέες και πρακτικές που θέλουν να πάρουν την όψη της «αληθινής δημοκρατίας». Αναφέρομαι κυρίως στον λαϊκισμό, έναν όρο που συχνά χρησιμοποιείται καταχρηστικά, αλλά που κατορθώνει να περιγράφει τις τωρινές ανελεύθερες πρακτικές των κυβερνήσεων σε χώρες όπως, για παράδειγμα, η Τουρκία και η Ουγγαρία. […]\n• Πόσο ευρύ είναι το πολιτισμικό χάσμα στην Ευρωπαϊκή Ενωση, ιδιαίτερα μεταξύ χωρών του Βορρά και του Νότου;\nΜια από τις κακές κληρονομιές της κρίσης του ευρώ είναι το ότι τώρα σκεφτόμαστε και μιλάμε σχεδόν αποκλειστικά για ομοιογενή κράτη-έθνη ως αντικείμενα πολιτικής ανάλυσης και θεωρούμε ότι η ευρωπαϊκή πολιτική είναι ζήτημα εθνικών συμφερόντων που μπορούν να συγκρούονται μεταξύ τους (Γερμανία εναντίον Ελλάδας κ.ο.κ.). Ακόμα χειρότερη είναι η επιστροφή στα εθνικά στερεότυπα ή, για να το πούμε πιο κομψά, στις «πολιτισμικές ερμηνείες», σύμφωνα με τις οποίες κάθε κράτος περιέχει μια μοναδική «κουλτούρα» η οποία καθορίζει την πολιτική του – ενώ στην πραγματικότητα θα έπρεπε να προσπαθούμε να κατανοήσουμε τα πολιτικά συμφέροντα που υπερβαίνουν τα σύνορα. Σίγουρα η ιστορία -επομένως και η ανάπτυξη διαφορετικών πολιτισμικών και πολιτικών παραδόσεων στην Ευρώπη- είναι σημαντική. Θα έπρεπε να προσπαθήσουμε να κατανοήσουμε καλύτερα τις βαθύτερες προϋποθέσεις που χαρακτηρίζουν τους διάφορους ευρωπαϊκούς πολιτικούς παράγοντες, καθώς και τα μαθήματα που μπορούν να αντληθούν από την ιστορία τους. Εδώ, κατά την άποψή μου, το έργο των διανοουμένων παραμένει πολύ σημαντικό. Οφείλουμε να κατανοήσουμε περισσότερο και καλύτερα ο ένας λαός τον άλλον.\n• Μεγάλο μέρος των ιστορικών κριτικών στη δημοκρατία θέτουν στο στόχαστρο τη δημοκρατική αναποτελεσματικότητα, τονίζοντας το βάρος της γραφειοκρατίας. Αυτό φαίνεται να ισχύει και για την τωρινή αντίδραση εναντίον της «γραφειοκρατίας των Βρυξελλών». Πώς μπορούν οι ευρωπαϊκές δημοκρατίες να απαντήσουν σε αυτή την κριτική;\nΠρώτο σημείο: ποιο πολιτικό σύστημα είναι περισσότερο «αποτελεσματικό» από τη δημοκρατία; Ο αυταρχισμός; Ποιο είναι λιγότερο διεφθαρμένο; Ο αυταρχισμός; Νομίζω πως αυτές είναι επικίνδυνες αυταπάτες. Εχουμε αρκετά παραδείγματα για να καταδείξουμε ότι η τάση της δημοκρατίας για αναβλητικότητα και αναποφασιστικότητα είναι γενικά πιο επιτυχής από τη φαινομενική αποτελεσματικότητα του αυταρχισμού. Σε ένα δεύτερο επίπεδο, δεν βλέπω εναλλακτικές λύσεις στη σύγχρονη κρατική διοίκηση, η οποία ωστόσο δεν πρέπει διόλου να εξιδανικεύεται. Οπως κατέδειξαν ιστορικοί, όπως ο Πιερ Ροζανβαλόν, αν το ιδεώδες μιας αμερόληπτης και εξαιρετικά αποτελεσματικής γραφειοκρατίας συνέβαλε πολύ στη νομιμοποίηση του δημοκρατικού κράτους, σήμερα ασκεί λιγότερο αυτή τη λειτουργία. Τρίτον, είναι μύθος το ότι οι Βρυξέλλες διαθέτουν μια πελώρια γραφειοκρατία. Με δεδομένες τις λειτουργίες της (και τις συνέπειες της αποτελεσματικότητάς της, που αφορούν πρακτικά όλους τους πολίτες της Ευρωπαϊκής Ενωσης), βρίσκω πολύ δύσκολο να πιστέψουμε ότι η Ευρωπαϊκή Επιτροπή είναι υπερβολικά μεγάλη. Στην πραγματικότητα, με μιαν ορισμένη έννοια, θα μπορούσε να ισχύει το αντίθετο, αν σκεφτούμε -αυτό είναι ένα μεγάλο «αν»- ότι η Επιτροπή θα πρέπει να εποπτεύει από κοντά τη σύνταξη των εθνικών προϋπολογισμών, όπως προτάθηκε από τους υποστηρικτές μιας πολιτικής Ενωσης που θέλουν να επιβάλουν έναν οικονομικό ζουρλομανδύα σε όλα τα μέλη της ευρωζώνης. Πώς μπορούν λίγοι γραφειοκράτες των Βρυξελλών να κατανοήσουν την πολυπλοκότητα μιας ολόκληρης διαδικασίας σύνταξης εθνικού προϋπολογισμού; Αυτό είναι εκείνο που ο Φρίντριχ Χάγεκ είχε ορίσει «μοιραία αλαζονεία» της κεντρικής εποπτείας και της σχεδιοποίησης (προφανώς υπερβάλλω λίγο: δεν υπάρχει μια απλή αντίθεση μεταξύ των Βρυξελλών και των εθνικών γραφειοκρατιών, δεδομένου ότι οι τελευταίες έχουν από πολλές απόψεις «εξευρωπαϊστεί»).\n• Σύμφωνα με μια πρόσφατη δημοσκόπηση, το 48,5% των Ιταλών θεωρεί ότι η δημοκρατία μπορεί να λειτουργεί χωρίς κόμματα. Πώς σχολιάζετε αυτή την άποψη;\nΗ δημοκρατία έτσι όπως τη γνωρίζουμε -και όπως έχουμε μάθει να προσδοκούμε ότι θα λειτουργεί, για να δίνει στις κοινωνίες μιαν ορισμένη ικανότητα να διευθύνουν την τύχη τους- δεν μπορεί να λειτουργεί χωρίς κόμματα. Βρισκόμαστε σε ένα αποφασιστικό σταυροδρόμι στο οποίο η αντιπροσωπευτική δημοκρατία, με τα κόμματα στο επίκεντρό της, δέχεται επίθεση από δυο πλευρές: από τη μια πλευρά οι λαϊκιστές, οι οποίοι θεωρούν ότι υπάρχει μόνο μία αυθεντική και ομοιογενής λαϊκή βούληση, και από την άλλη οι τεχνοκράτες, οι οποίοι υποστηρίζουν ότι υπάρχει μόνο μία ορθή πολιτική απάντηση για κάθε πρόβλημα. Και οι δύο αρνούνται τη νομιμότητα της κομματικής στράτευσης και της σύγκρουσης, ενώ η δημοκρατία βασίζεται σε σχετικές και όχι σε απόλυτες αλήθειες. Τούτου λεχθέντος, είναι κατανοητό το ότι πολλοί άνθρωποι στην Ιταλία και σε άλλες ευρωπαϊκές χώρες έχουν μπουχτίσει από τις συμπεριφορές των κομμάτων. Το να στηρίζουμε την ιδέα της αντιπροσωπευτικής δημοκρατίας με κόμματα δεν σημαίνει ότι δεν μπορούμε να ασκούμε κριτική στα υπάρχοντα κόμματα και στις αποτυχίες τους. Υπογραμμίζω μόνον ότι η δημοκρατία χωρίς κόμματα είναι μια αυταπάτη και ότι, αντί να φανταζόμαστε ότι θα απαλλαγούμε από όλα τα κόμματα, θα έπρεπε μάλλον να επικεντρωθούμε σε συγκεκριμένα προβλήματα, όπως είναι λ.χ. η διαφάνεια στη χρηματοδότηση των κομμάτων. […]


Google+ WorkingAtHomeSociety : Αγγελίες για εργασία από το σπίτι. Πραγματικότητα ή απάτη;\nΌταν άρχισα να σκέφτομαι την εργασία από το σπίτι σαν επιλογή, μπήκα στη διαδικασία έρευνας για εύρεση εργασίας μέσω αγγελιών στο Internet. Φαντάζομαι ότι όλοι έχουν κάνει το ίδιο κάποια στιγμή. Η δική μου εμπειρία σε αυτό το κομμάτι ήταν άκρως απογοητευτική. Μου έδωσε όμως μία εικόνα για το τι να περιμένω όταν διαβάζω αγγελία του τύπου:\n"Κέρδισε χρήματα από το σπίτι".\n"Φτιάξε την δική σου επιχείρηση και κέρδισε εισόδημα από 1.000 έως 5.000 € το μήνα".\n"Χωρίς πρόγραμμα, εργοδότες και χάσιμο χρόνου, κάνε πραγματικότητα το όνειρο της ζωής σου".\nΤο πιο πιθανό είναι, πως πίσω από αυτές τις αγγελίες δεν κρύβεται η ονειρεμένη και επικερδής δουλειά που τάζουν, αλλά κάτι περίπλοκο και μη καλοπληρωμένο. Και λέω το πιο πιθανό, πρώτον, γιατί δεν προχώρησα τόσο στην έρευνα ώστε να ξέρω τι γίνεται τελικά και δεύτερον, γιατί υπάρχουν άνθρωποι που επέλεξαν αυτό τον τρόπο εργασίας και υποστηρίζουν ότι βγήκαν κερδισμένοι. Αναφέρομαι, όπως θα καταλάβατε, στις πολύ γνωστές πυραμίδες ή στις θέσεις πωλητών διαφόρων υπηρεσιών και προιόντων που βλέπουμε συχνά σε εφημερίδες και sites.\nΤο φαινόμενο των πυραμίδων είναι γνωστό από παλιά. Συμμετέχεις σε ένα σύστημα πωλήσεων, πολλές φορές τοποθετώντας και κεφάλαιο και καλείσαι να δημιουργήσεις μία ομάδα αγοραστών που θα είναι ταυτόχρονα και πωλητές που, με τη σειρά τους, θα στρατολογούν άλλους. Εσύ θα λαμβάνεις ποσοστό επί των δικών σου πωλήσεων αλλά και ποσοστό από κάθε πώληση από όσους έχεις στρατολογήσει. Το ίδιο και όποιος είναι πάνω από εσένα στην πυραμίδα. (Αν κάνω κάποιο λάθος στον τρόπο που λειτουργεί η πυραμίδα, διορθώστε με παρακαλώ). Κίνδυνοι! Πρώτον, το κεφάλαιο που πιθανόν να επενδύσεις συν τα προιόντα που θα χρειαστεί να αγοράσεις για να δοκιμάσεις και να ξεκινήσεις να πουλάς, μπορεί να είναι μία μεγάλη επένδυση, που άγνωστο αν και πότε θα επιφέρει κέρδος. Δεύτερον, πιθανότατα να γίνεις κακός με τους συγγενείς, φίλους και γνωστούς αφού για αρχή, θα αποτελέσουν τους δυνητικούς πελάτες σου, και θα δέχονται πίεση για αγορά προιόντων ή και στρατολόγηση. Τέλος, εκτός και αν γνωρίζεις καλά το προιόν που πουλάς, θα πρέπει να ξέρεις πως συνήθως τα προιόντα προς πώληση είναι no name και δεύτερης διαλογής.\nΠέρα όμως από τις πυραμίδες, υπάρχουν και οι αγγελίες που αναρτώνται σε επίσημα, μεγάλα sites και εφημερίδες εύρεσης εργασίας οι οποίες κάτω από βαρείς τίτλους όπως Sales manager, HR Coordinator, Υπεύθυνος Διοικητικού Τομέα, Υπεύθυνος Ομάδας κ.λ.π. κρύβουν ένα μεγάλο ψέμα. Το ότι απλά θα είσαι ένας πωλητής από το σπίτι, που θα δουλεύεις χωρίς καμμία παροχή πέραν ενός ποσοστού επί των κερδών, εάν κάνεις κάποια πώληση. Εδώ μιλάμε συνήθως για πώληση χρηματοοικονομικών και ασφαλιστικών προιόντων από ανεξάρτητους ασφαλιστικούς συμβούλους ή όπως αλλιώς επιθυμεί να βαφτίσει ο καθένας τον εαυτό του. Ευτυχώς, από μόνοι τους οι άνθρωποι πίσω από τις αγγελίες, προσφέρουν κάποια στοιχεία που σε προειδοποιούν περί τίνος πρόκειται, αφού συνήθως τα στοιχεία επικοινωνίας μαζί τους περιορίζονται σε ένα αριθμό κινητού τηλεφώνου που συνήθως απαντούν ενθουσιώδεις κύριοι και κυρίες που σε "σπρώχνουν" με τον τρόπο τους να τους επισκεφθείς από κοντά ... και "τα άλλα θα τα βρούμε"! Από μαρτυρίες ανθρώπων που διάβασα στο internet, οι οποίοι επισκέφθηκαν αυτά τα γραφεία, μαθαίνουμε ότι πρόκειται για πολύ μικρούς χώρους, πρόχειρα φτιαγμένους και για περιπτώσεις ανθρώπων που ψάχνουν νέους, για να χρησιμοποιήσουν το δίκτυο γνωριμιών τους ώστε να αυξήσουν (ή να δημιουργήσουν) το πελατολόγιο του γραφείου, και για κάθε πώληση ή συμφωνία να τους δώσουν ένα μικρό ποσοστό.\nΜε αυτή την ανάρτηση θέλω απλά να περάσω το μήνυμα: "όπου ακούς πολλά κεράσια κράτα και μικρό καλάθι". Δηλαδή ότι, το σφάλμα ή όπως θα έλεγε κάποιος η απάτη είναι ότι αυτές οι δουλειές από το σπίτι, τάζουν χρήματα και ονειρεμένη ζωή, ενώ στην πραγματικότητα δεν γίνονται όλα τόσο εύκολα. Δεν γνωρίζω τι είδους άνθρωποι βρίσκονται πίσω από όλα αυτά, σε καμμία περίπτωση όμως δεν θα τους χαρακτήριζα απατεώνες. Πρόκειται για συστήματα που δουλεύουν με πολύ συγκεκριμένο τρόπο, που κάποιους εξυπηρετεί και κάποιους όχι. Αν θέλεις μπαίνεις, αν δεν θέλεις συνεχίζεις την αναζήτηση.\nΘα ήθελα όμως να μάθω τις εμπειρίες και τις απόψεις σας σχετικά με αυτό το θέμα, αν υπάρχουν. Τι έχετε δει, ποιους έχετε συναντήσει ή ακόμα και τι έχετε ακούσει από φίλους. Για να μπορέσουμε να δώσουμε απάντηση στο ερωτημα: Αγγελίες για εργασία από το σπίτι. Πραγματικότητα ή απάτη;\nΑναρτήθηκε από WorkingAtHomeSociety στις 2:57 μ.μ.


pisina.net-ΑΝΤΩΝΗΣ ΒΛΟΝΤΑΚΗΣ: «ΕΧΩ ΤΗΝ ΑΙΣΘΗΣΗ ΟΤΙ ΦΕΤΟΣ ΘΑ ΕΙΝΑΙ Η ΤΕΛΕΥΤΑΙΑ ΜΟΥ ΧΡΟΝΙΑ» - YNO - YNO\nHome Α1 2016-17 ΣΥΝΕΝΤΕΥΞΕΙΣ ΥΔΑΤΟΣΦΑΙΡΙΣΗ pisina.net-ΑΝΤΩΝΗΣ ΒΛΟΝΤΑΚΗΣ: «ΕΧΩ ΤΗΝ ΑΙΣΘΗΣΗ ΟΤΙ ΦΕΤΟΣ ΘΑ ΕΙΝΑΙ Η ΤΕΛΕΥΤΑΙΑ ΜΟΥ ΧΡΟΝΙΑ»\npisina.net-ΑΝΤΩΝΗΣ ΒΛΟΝΤΑΚΗΣ: «ΕΧΩ ΤΗΝ ΑΙΣΘΗΣΗ ΟΤΙ ΦΕΤΟΣ ΘΑ ΕΙΝΑΙ Η ΤΕΛΕΥΤΑΙΑ ΜΟΥ ΧΡΟΝΙΑ»\nΤην – σε μεγάλο ποσοστό – ανακοίνωση της απόσυρσής του από την ενεργό δράση στο τέλος της αγωνιστικής περιόδου έκανε μέσω συνέντευξής του στην pisina.net ο Αντώνης Βλοντάκης. Ο σπουδαίος υδατοσφαίρισης, ο οποίος έχει υπάρξει ένας από τους κορυφαίους φουνταριστούς όλων των εποχών στην Ελλάδα, αλλά και σε παγκόσμιο επίπεδο, μίλησε για το ερέθισμα που τον έκανε να ασχοληθεί με το πόλο, τη σχέση του Ολυμπιακού το 2002 με το σημερινό, μετάλλιο στο παγκόσμιο πρωτάθλημα του 2005, αλλά και για τις τηλεοπτικές του εμφανίσεις, την παρουσία του Κώστα Κοκκινάκη στο Survivor, την ενασχόληση των παιδιών του με τον αθλητισμό, ενώ απάντησε και στο καυτό ερώτημα, για το αν αυτός ή ο αδερφός του Σπύρος, είναι πιο όμορφος.\nΓια το πως ασχολήθηκε με το πόλο αλλά και σε τι ηλικία ξεκίνησε:\n«Έτυχε να ασχοληθώ γιατί ζήλευα πολύ τον αδελφό μου (Σπύρο), ο οποίος είχε ξεκινήσει πόλο. Όταν έβλεπα να φτιάχνει βαλίτσες για ανέβει από τα Χανιά στην Αθήνα για αγώνες είχα τρελαθεί. Αυτό ήταν μεγάλο κίνητρο για μένα να ξεκινήσω πόλο. Άρχισα στην ηλικία των 9 ετών πολύ χαλαρά και από τα 10 πιο συνειδητοποιημένα».\nΓια το αν έβλεπε το πόλο επαγγελματικά:\n«Η αλήθεια είναι ότι δεν το έβλεπα καθόλου επαγγελματικά. Κάποιοι άλλοι άρχισαν να βλέπουν πιο επαγγελματικά το πόλο για μένα. Οι προπονητές συνειδητοποίησαν μετά απ’ ένα σημείο ότι είμαι εξαίρεση στον κανόνα και με προχωρούσαν σε ανώτερες ηλικιακές ομάδες. Ξαφνικά έπαιζα από το παιδικό μέχρι το ανδρικό».\nΓια το που μπορεί να φτάσει ο Υδραϊκός αλλά και ποιοι είναι οι στόχοι του:\n«Εμείς θέλουμε να βρεθούμε και φέτος στα πλέι-οφ, συνεχίζοντας την παράδοση που μας έχει μέσα στην εξάδα. Θεωρώ ότι η ομάδα αντιμετωπίζει διάφορα προβλήματα και αν τα καταφέρει θα είναι μεγάλη επιτυχία. Παλεύουμε γι’ αυτόν τον στόχο και ελπίζουμε να τα καταφέρουμε στο τέλος».\nΓια το αν σκέφτεται να αποσυρθεί από την ενεργό δράση:\n«Έχω πει εδώ και πέντε χρόνια ότι θα σταματήσω. Δυστυχώς- ευτυχώς δεν είναι εύκολο. Όταν πω ότι σταματάω μου λείπει. Όμως νομίζω φέτος ήρθε η ώρα γιατί πλέον όσο και να θέλει η ψυχή αρχίζει να πονάει το κορμί. Δεν θέλω να πω μεγάλες κουβέντες αλλά έχω την αίσθηση ότι φέτος θα είναι η τελευταία χρονιά».\nΓια το αν τα παιδιά του ασχολούνται με τον αθλητισμό:\n«Ξεκίνησε ο γιός μου να ασχολείται με το πόλο. Είναι πολύ μικρός ακόμα οπότε δεν το δένω κιόλας ότι θα γίνει πολίστας. Οι κόρες μου παίζουν βόλεϊ. Όπως εγώ δεν πιέστηκα να ασχοληθώ με το πόλο έτσι κι εγώ δεν θα πιέσω τα παιδιά μου. Τους άφησα ελεύθερα να αποφασίσουν. Ο γιός μου είχε ξεκινήσει με το μπάσκετ και από μόνος του ήθελε να δοκιμάσει το πόλο. Το βασικό για μένα θα ήταν τα παιδιά μου να κάνουν αθλητισμό. Μου αρέσει το γεγονός που ασχολούνται με τον αθλητισμό και ιδίως με ομαδικά αθλήματα».\nΓια τον συμπαίκτη του Κώστα Κοκκινάκη που συμμετέχει στο Survivor:\n«Τον βλέπω κάθε φορά που αγωνίζεται. Επειδή τον ξέρω σαν άνθρωπο, μου κάνει μεγάλη εντύπωση να τον βλέπω εκεί. Δεν ξέρω πώς να το περιγράψω. Πάντως θα τον ήθελα πιο ελεύθερο, χαλαρό και να το απολαμβάνει περισσότερο αλλά και να μείνει κι άλλο ώστε να το ευχαριστηθεί πραγματικά».\nΓια το αν του είχε γίνει πρόταση για το Survivor αλλά και αν μπορούσε να ανταποκριθεί:\nΜε το φίλο του Κώστα Κοκκινάκη.\n«Η αλήθεια είναι ότι μου είχε γίνει πρόταση αλλά δεν το σκέφτηκα πολύ. Διότι δεν ξέρω αν είναι εύκολο για μένα να εγκαταλείψω την οικογένεια μου και να τρέχω στην ζούγκλα στους πέντε μήνες που διαρκεί το παιχνίδι. Θεωρώ ότι όποιος είναι μέσα στον χορό μπορεί να ξέρει τι συμβαίνει. Εγώ πιστεύω είναι πάρα πολύ δύσκολο παιχνίδι με την έννοια ότι έχει δύσκολες συνθήκες. Πάρα πολύ ζέστη, νηστικοί και κακές συνθήκες διαβίωσης, δεν κοιμούνται σωστά. Είναι πολλά τα αρνητικά που έχουν. Θα μπορούσα να ήμουν εκεί και να τα καταφέρω αλλά δεν θα ήταν εύκολο».\nΓια το βήμα που έκανε στο σανίδι στην παράσταση «Tres» αλλά και το γεγονός ότι είχε παίξει στο παρελθόν στην σειρά «Τρίχες» του Ant1:\nΑπό τη σειρά «Τρίχες»\n«Είμαι από τους ανθρώπους που τους αρέσει να δοκιμάσουν καινούργια πράγματα. Γενικά είμαι άνθρωπος των προκλήσεων. Αυτό δεν σημαίνει ότι έγινα ηθοποιός σε καμία περίπτωση. Φέτος κάνω αυτό αλλά δεν σημαίνει ότι μπορώ να το κάνω και του χρόνου. Δεν ξέρω τι μπορεί να συμβεί από εδώ και πέρα. Κοιτάζω την κάθε πρόσκληση και την κάθε μέρα ξεχωριστά».\nΓια τις διαφορές του θεάτρου με την τηλεόραση:\n«Δεν έχουν καμία απολύτως σχέση μεταξύ τους. Διότι το ένα έχει ένα μαξιλάρι ασφαλείας με την έννοια ότι αν δεν κάνεις κάτι καλά να το ξαναπάς μέχρι να βγει αυτό που θέλει ο σκηνοθέτης. Στο θέατρο δεν μπορείς να ξαναπάς τίποτα. Ότι λάθος κάνεις δεν μαζεύεται. Οπότε πρέπει να είσαι πολύ προετοιμασμένος».\nΓια την συμμετοχή του στο «Just the Two of us του Mega:\nΑπό το show «Just the 2 of us»\n«Προσπάθησα να είμαι αξιοπρεπής σ’ αυτό το παιχνίδι που ήταν για φιλανθρωπικό σκοπό και το τονίζω αυτό. Δεν πήγα να τραγουδήσω στα καλά καθούμενα. Είχα μείνει μέσα οκτώ εβδομάδες που ήταν μεγάλος άθλος για μένα. Το κίνητρο μου ήταν να μην φύγω από την πρώτη εβδομάδα. Από εκεί και πέρα, αφού κατάφερα να μείνω τόσο και ψήφισε πάρα πολύς κόσμος και μαζεύτηκαν τα λεφτά που δόθηκαν στο σωματείο, ήμουν πολύ χαρούμενος».\nΓια το πέρασμα του από το γυαλί και την εκπομπή «Λόγω Tivis» του Alpha:\n«Με τιμάει το γεγονός ότι οι άνθρωποι σκέφτονται κάποια πράγματα και μέσα στις σκέψεις τους βρίσκομαι κι εγώ για τόσο διαφορετικά πράγματα. Πάει να πει ότι κάτι κάνω καλά και ας πούμε κάποια ανταπόκριση έχει ο κόσμος όταν με βλέπει. Αυτό είναι κάτι που με τιμάει, όταν με σκέφτονται για τέσσερα διαφορετικά πρότζεκτ όλη αυτήν την επταετία. Εύχομαι όσο μεγαλώνω να μου έρχονται κι άλλες τέτοιες προτάσεις γιατί έχω αρκετή δόση τρέλας να μπορώ να δοκιμάζω καινούργια πράγματα».\nΓια το πώς αντιδράει η γυναίκα του, Κορίνα Στεργιάδου για όλα αυτά:\n«Η γυναίκα μου είναι μεγάλος σύμμαχος. Ο καλύτερος συμπαίκτης που θα μπορούσα να είχα στην ζωή μου. Με την έννοια ότι υποστηρίζει την τρέλα μου και όχι μόνο την υποστηρίζει αλλά μου δίνει και θάρρος. Όσο περίεργο και να ακούγεται αυτό έχω την αίσθηση ότι πιστεύει περισσότερο απ’ ότι πιστεύω εγώ στον εαυτό μου. Είναι μεγάλο πράγμα να έχεις έναν τέτοιο συμπαραστάτη στην ζωή σου».\nΓια το ποιος είναι ο πιο όμορφος, ο ίδιος ή ο αδερφός του Σπύρος:\n«Στα Χανιά που μεγαλώσαμε εγώ δεν είμαι ο Αντώνης που όλη η Ελλάδα ξέρει αλλά ο αδελφός του Σπύρου. Οπότε στα Χανιά με κερδίζει ο αδερφός μου και πρέπει να το τονίσω αυτό».\nΓια το αν ο Ολυμπιακός των δύο τελευταίων χρόνων παρουσιάζει ομοιότητες με τον Ολυμπιακό που κατέκτησε τα πάντα το 2002:\n«Εμείς όταν βρεθήκαμε στην κορυφή της Ευρώπης δεν ήταν αποτέλεσμα μιας χρονιάς. Ήταν ένα αποτέλεσμα τεσσάρων χρόνων δουλειάς. Δηλαδή από την έλευση του Νίκολα Στάμενιτς 1998 που μας δούλεψε δύο χρόνια και άλλο ένα χρόνο με τον Ντράγκαν Ματουτίνοβιτς πριν η ομάδα φτάσει να κατακτήσει το Τσάμπιονς Λιγκ. Είχε χάσει ήδη έναν τελικό την προηγούμενη χρονιά αλλά και άλλους δύο χαμένους τελικούς στο Κύπελλο Κυπελλούχων. Δεν ξυπνάς από την μια μέρα στην άλλη και είσαι πρωταθλητής Ευρώπης. Θα φας και τα χαστούκια σου. Πρέπει να κουραστείς και να ματώσεις και μετά θα φτάσεις στον στόχο σου. Θεωρώ ότι η τωρινή ομάδα του Ολυμπιακού μοιάζει με την τότε. Έχει φάει κι εκείνη τα χαστούκια της καθώς έφτασε πέρσι στον τελικό αλλά δεν τα κατάφερε. Ελπίζω και πραγματικά εύχομαι να τα καταφέρει φέτος».\nΓια την σύνδεση της Εθνικής Ελλάδος του 2005 με την τωρινή:\n«Ξεχωριστή θέση βρίσκεται το χάλκινο μετάλλιο στο Μόντρεαλ του Καναδά στο Παγκόσμιο πρωτάθλημα του 2005. Ήταν το πικ για την δική μου γενιά. Καταφέραμε και πήραμε ένα μετάλλιο σε παγκόσμιο πρωτάθλημα που μια δεκαετία πριν κανείς δε θα τόλμαγε να το δηλώσει γιατί θα τον έλεγαν τρελό. Ευτυχώς η Εθνική ομάδα τα κατάφερε να κατακτήσει ένα μετάλλιο στο παγκόσμιο πρωτάθλημα του Καζάν το 2015, το οποίο με γέμισε χαρά γιατί έδειξε ότι έχουμε μέλλον. Είμαστε ακόμη εκεί. Μπορεί να είμαστε μικρή σαν χώρα, μπορεί να τρωγόμαστε μεταξύ μας σαν άνθρωποι αλλά όταν πρόκειται για κάτι σπουδαίο ενωνόμαστε και τα καταφέρνουμε. Οπότε με γεμίζει ελπίδες ότι στο μέλλον μπορώ να δω μια μεγάλη επιτυχία από την Εθνική μας ομάδα».\nΓια το τι σημαίνει ένα ολυμπιακό μετάλλιο για έναν αθλητή και μια χώρα:\n«Σαφώς είναι το όνειρο κάθε αθλητή όταν ξεκινάει την καριέρα του και πιστεύει ότι μπορεί να φτάσει ψηλά είναι να βρεθεί στην κορυφή του Ολύμπου δηλαδή να κατακτήσει ένα ολυμπιακό μετάλλιο. Είναι πάρα πολύ δύσκολο. Έχω την εντύπωση ότι θα πεθάνω με αυτήν την πίκρα και την απορία γιατί αν ήμουν υγιής το 2004 που αγωνίστηκα με σπασμένο χέρι θεωρώ ότι θα το είχαμε κατακτήσει το μετάλλιο αλλά δεν θα το μάθω ποτέ αυτό. Όμως θα πεθάνω με αυτό το μαράζι ότι στους δύο πιο σημαντικούς αγώνες, στον ημιτελικό και μικρό τελικό δεν κατάφερα να παίξω γιατί ξαναέσπασα το χέρι και δεν μπορούσα να αγωνιστώ».\nΓια το ποιος είναι ο πιο δύσκολος αντίπαλος σε Ελλάδα και εξωτερικό:\n«Όταν συναντούσα – θυμάμαι σαν τώρα – τον συγχωρεμένο τον Νώντα Σαμαρτζίδη, έτρεμα. Απ’ όλους τους αμυντικούς που κατά καιρούς που με έχουν μαρκάρει όταν ήταν να αγωνιστώ απέναντι του δεν μπορούσα να κλείσω μάτι την προηγούμενη μέρα. Αυτό θα το έχω να το λέω και να το θυμάμαι. Όσον αναφορά το εξωτερικό υπήρξαν πάρα πολύ σπουδαίοι αθλητές που με μάρκαραν και με δυσκόλευαν. Πιο πολύ απ’ όλους ο Μαυροβούνιος Αλέξαντερ Ίβοβιτς που παίζει ακόμα. Τέλος υπήρχαν και τερματοφύλακες που όταν γύρναγες έβλεπες ένα τείχος μπροστά σου. Ένας τέτοιος ήταν – είχα την τύχη και την ευλογία να προλάβω ακόμα – ο Αλεξάντερ Σόσταρ».\nΠροτελευταία στροφή για την Κανονική Περίοδο στο ...\nΠΑΝΙΩΝΙΟΣ – ΥΔΡΑΪΚΟΣ 6-8\nΗ 20η αγωνιστική του πρωταθλήματος υδατοσφαίρισης ...\nΥΔΡΑΪΚΟΣ – ΑΝΟ ΓΛΥΦΑΔΑΣ 6-13\nΔράση με την 19η αγωνιστική στο πρωτάθλημα υδατοσφ...\nΝΟ Καλαμακίου - Υδραϊκός 14-20\nΣυνέχεια με την 18η αγωνιστική του 31ο πρωτάθληματ...\npisina.net-ΑΝΤΩΝΗΣ ΒΛΟΝΤΑΚΗΣ: «ΕΧΩ ΤΗΝ ΑΙΣΘΗΣΗ ΟΤΙ...\nΥΔΡΑΪΚΟΣ – ΠΑΝΑΘΗΝΑΪΚΟΣ 7-8\nΗ 17η αγωνιστική του 31ο πρωτάθλημα υδατοσφαίριση...\nΕΘΝΙΚΟΣ ΠΕΙΡΑΙΑ - ΥΔΡΑΪΚΟΣ 7-6


Το μάθημα των Θρησκευτικών: Ταυτότητα και προοπτικές του Κωνσταντίνου Δεληκωσταντή καθηγητή Θεολογικής Σχολής ΕΚΠΑ Εισήγηση στην ΗΜΕΡΙΔΑ που - PDF\nΤο μάθημα των Θρησκευτικών: Ταυτότητα και προοπτικές του Κωνσταντίνου Δεληκωσταντή καθηγητή Θεολογικής Σχολής ΕΚΠΑ Εισήγηση στην ΗΜΕΡΙΔΑ που\nDownload "Το μάθημα των Θρησκευτικών: Ταυτότητα και προοπτικές του Κωνσταντίνου Δεληκωσταντή καθηγητή Θεολογικής Σχολής ΕΚΠΑ Εισήγηση στην ΗΜΕΡΙΔΑ που"\n1 Το μάθημα των Θρησκευτικών: Ταυτότητα και προοπτικές του Κωνσταντίνου Δεληκωσταντή καθηγητή Θεολογικής Σχολής ΕΚΠΑ Εισήγηση στην ΗΜΕΡΙΔΑ που διοργάνωσε το ΕΚΠΑ στις με θέμα: «Το μάθημα των Θρησκευτικών στην Εκπαίδευση» Εισαγωγή Μετά τον αιώνα των ατελείωτων πειραματισμών στον χώρο της αγωγής, των μεταρρυθμίσεων και των αντιμεταρρυθμίσεων στην εκπαίδευση, του κυκεώνα των παιδαγωγικών ερευνών και θεωριών, των αναρίθμητων παιδαγωγικών δημοσιευμάτων και εν μέσω πρωτοφανών κλυδωνισμών στον ζωτικό αυτόν για την κοινωνία χώρο, φαίνεται ότι το σχολείο επιβιώνει ως ένα σημαντικό κομμάτι της ζωής και της μοίρας των παιδιών μας, ως χώρος διάσωσης της παιδικής ηλικίας, φαίνεται ότι αναγνωρίζεται ακόμη η παιδαγωγική αποστολή του. Το σχολείο αντιστέκεται και σήμερα στη μετατροπή του σε εκπαιδευτήριο, σε χώρο μετάδοσης πληροφοριών και απλώς χρηστικής γνώσης. Και στις σύγχρονες ανοικτές και πλουραλιστικές κοινωνίες μας, μέσα στη διογκούμενη σύγχυση των αξιών και την κρίση της ελευθερίας, δεν είναι δυνατόν να αμφισβητηθεί η καταλυτική και αναγκαία συμβολή της σχολικής αγωγής στον αξιολογικό προσανατολισμό της νέας γενιάς. Ίσως ποτέ η αγωγή αξιών και η παιδεία ελευθερίας να μην αποτελούσαν τέτοια ζωτική ανάγκη όσο σήμερα. Σε αυτό το σύγχρονο παιδευτικό τοπίο καλείται και το μάθημα των Θρησκευτικών να επιτελέσει το δύσκολο, αλλά καθοριστικής σημασίας έργο του, σε μια εποχή όπου η θρησκεία φαίνεται να αναβιώνει ως δύναμη ζωής και να προβάλλονται οι αναντικατάστατες, -ανθρωπολογικά, πνευματικά, πολιτισμικά, κοινωνικά-, λειτουργίες της. Αναμφίβολα η σχολική θρησκευτική αγωγή συμβάλλει στους γενικότερους ανθρωπιστικούς στόχους της εκπαίδευσης και ενισχύει τον παιδαγωγικό προσανατολισμό του σχολείου. «Όποιος συζητά για το μάθημα των Θρησκευτικών, αυτός αναφέρεται στην παιδαγωγική αποστολή του σχολείου»1 γράφει η Annette Schavan. Ο Wolfgang Huber συμπληρώνει επιγραμματικά: «Ήλθε η ώρα να κατανοήσουμε, ότι για το σχολείο η Ηθική είναι τόσο σημαντική όσο και τα Αγγλικά, ότι η καλλιέργεια της πολιτιστικής μνήμης είναι ισάξια της Πληροφορικής, ότι τα Θρησκευτικά είναι τόσο σπουδαία όσο και τα Μαθηματικά»2. Η αγωγή ή η παιδεία εμφανίζονται εδώ ως εξίσου σημαντικές όσο και η μετάδοση πληροφοριών, και ο αξιολογικός προσανατολισμός ως εξίσου αναγκαίος, όπως και η απόκτηση δεξιοτήτων. Αν ισχύει αυτό, αν η σχολική θρησκευτική αγωγή είναι φορέας πνεύματος παιδείας μέσα στην εκπαίδευση, τότε είναι προφανές ότι απειλείται άμεσα η ανθρωπιστική διάσταση του σχολείου, όταν συρρικνώνεται ή υποβαθμίζεται το μάθημα των Θρησκευτικών. Χωρίς ίχνος κατανόησης για την αλήθεια αυτή, κάποιοι παιδαγωγοί και διανοούμενοι εξακολουθούν να θεωρούν το μάθημα αυτό πεδίο ιδεολογικού διαποτισμού και ασυμβίβαστο με τους στόχους του σύγχρονου σχολείου. 1. Ελληνικό καλοκαίρι Είναι γεγονός ότι το θέμα της σχολικής θρησκευτικής αγωγής βρίσκεται στη χώρα μας μονίμως στην επικαιρότητα. Κάποια δημοσιεύματα με ιδεολογική σφραγίδα, κάποιο σκάνδαλο στην Εκκλησία ή ένα τυχαίο συμβάν, ξεσπάσματα φονταμενταλισμού και θρησκευτικού φανατισμού όπου γης, δικαστικές αποφάσεις κ.λπ. προκαλούν κατά κανόνα σχόλια και αντιδράσεις κατά του μαθήματος των Θρησκευτικών. Το καλοκαίρι που πέρασε, η αφορμή για να θυμηθούμε το μάθημα\n2 προήλθε άμεσα από το ΥΠ.Ε.Π.Θ., το οποίο μας αιφνιδίασε με τις αποπροσανατολιστικές του εγκυκλίους για τη δυνατότητα απαλλαγής για όλους τους μαθητές από το θρησκευτικό μάθημα χωρίς υποχρέωση αιτιολόγησης. Η πρώτη εντύπωση ήταν ότι άνοιγε εδώ ο ασκός του Αιόλου, ότι όχι μόνον δεν λυνόταν κανένα ουσιαστικό πρόβλημα, αλλά προστίθεντο νέα προβλήματα στα ήδη υπάρχοντα. Το μάθημα από υποχρεωτικό φαίνεται ότι μετατρεπόταν σε προαιρετικό, και, ενώ μάλλον κρινόταν ως ομολογιακό ορθόδοξο, είχαν και οι ορθόδοξοι μαθητές το δικαίωμα απαλλαγής από τη παρακολούθησή του, χωρίς υποχρέωση αλλά και δυνατότητα να διδαχθούν εναλλακτικό μάθημα. Οι θεολόγοι καθηγητές πάγωσαν, μεσούντος του θέρους, αφού θιγόταν άμεσα η σχολική υπόστασή τους και το διδακτικό τους έργο. Οι καλοκαιρινές εγκύκλιοι του ΥΠ.Ε.Π.Θ. προκάλεσαν αναστάτωση, δημιούργησαν ένα κλίμα φορτισμένο και πολεμικό, το οποίο, ως γνωστόν, δεν ευνοεί τον νηφάλιο και σοβαρό διάλογο. Την προχειρότητα του ΥΠ.Ε.Π.Θ. μιμήθηκαν και διάφοροι αρθρογραφούντες στον τύπο, μέχρι και καθηγητές Πανεπιστημίου, για τους οποίους το μάθημα των Θρησκευτικών δεν είναι δεν μπορεί προφανέστατα να είναι τίποτε άλλο παρά οι αναμνήσεις τους γι αυτό από τα παιδικά και νεανικά τους χρόνια σε κάποιο σχολείο, σε κάποια γωνιά της Ελλάδος! Ο καθηγητής Γιώργης Γιατρομανωλάκης3, από τη γειτονική Φιλοσοφική Σχολή, έκανε λόγο για το μάθημα των Θρησκευτικών ως «ένα μάθημα πλήρως απαξιωμένο, για ευσεβείς και μη», ως μάθημα που διαθέτει έντονο δογματικό και κατηχητικό χαρακτήρα και σημείωνε ειρωνικά ότι «το μάθημα των Θρησκευτικών δεν είναι πια και το μέγα πρόβλημα της παιδείας και της Εκπαίδευσής μας». Και καταλήγει με την εξής δήλωση: «Τα Θρησκευτικά έχουν εκ των πραγμάτων καταργηθεί. Αλλά εμείς δεν το βλέπουμε. Τουναντίον επιμένουμε». Για να μας πείσει ότι το μάθημα των Θρησκευτικών είναι τελείως άχρηστο, ο κ. Γιατρομανωλάκης δεν παρέλειψε να μνημονεύσει και τη «μακαρίτισσα τη γιαγιά του, που (αν και) δεν πήγε ούτε καν δημοτικό, και βαθιά πίστη διέθετε και, το κυριότερο, ήταν πολύ καλός άνθρωπος». Ο καθηγητής Χρήστος Γιανναράς4, με τη σειρά του, διατύπωσε την άποψη ότι αν «οι αξιωματούχοι του κλήρου στην Ελλάδα διασώζουν εκκλησιαστική συνείδηση, θα έπρεπε να απαιτήσουν από τη πολιτεία την κατάργηση του μαθήματος των Θρησκευτικών στα σχολεία», αφού με αυτό η Εκκλησία της Ελλάδος «εκχώρησε ζωτικό της λειτούργημα, την κατήχηση των παιδιών και των εφήβων, σε έμμισθους υπαλλήλους του κράτους, εκπαιδευμένους σε κρατικές θεολογικές Σχολές». Και τι αντιπροτείνει ο καθηγητής; «Στη θέση του μαθήματος των Θρησκευτικών το υπουργείο Παιδείας θα μπορούσε να θεσμοθετήσει μάθημα ικανό να πληροφορήσει τον μαθητή και να τον εξοικειώσει με τα κίνητρα των αναζητήσεων που συγκρότησαν την παράδοση πολιτισμού των Ελλήνων. Η λογική ενός τέτοιου μαθήματος υποχρεωτικού για όλους τους μαθητές (άσχετα με διαφορές θρησκευτικές, φυλετικές, ιδεολογικές) θα μπορούσε να συνοψιστεί στην ακόλουθη πρόταση: Κάθε παιδί που τελειώνει την εγκύκλια εκπαίδευση σε ελληνικό σχολείο, οφείλει να γνωρίζει ποια μεταφυσική γέννησε τον Παρθενώνα, το άγαλμα, την τραγωδία και ποια μεταφυσική γέννησε την Αγια-Σοφιά, τη βυζαντινή Εικόνα, τη βυζαντινή λειτουργία. Σπουδάζοντας στο σχολείο ποια γιγαντομαχία περί της ουσίας οδήγησε σε αυτές τις κορυφαίες εκφάνσεις πολιτισμού των Ελλήνων, δεν σημαίνει και ότι υποχρεώνεται το παιδί να ασπαστεί συγκεκριμένη μεταφυσική πρόταση». Ωραία όλα αυτά, αλλά ο κ. Γιανναράς λησμονεί ότι το μάθημα των Θρησκευτικών και τα σχολικά εγχειρίδια (βιβλίο μαθητή, βιβλίο δασκάλου) έχουν αλλάξει σημαντικά τις τελευταίες δεκαετίες και ότι ο μαθητής δεν μένει απληροφόρητος για τα θέματα, τα οποία ο κ. καθηγητής\n3 θεωρεί σημαντικά, ότι τέλος πάντων, το μάθημα των Θρησκευτικών δεν είναι κατήχηση και δεν υποκαθιστά το κατηχητικό έργο της Εκκλησίας. Βέβαια, στις εγκυκλίους του ΥΠ.Ε.Π.Θ. οι Θεολογικές Σχολές αντέδρασαν νηφάλια με γενικές συνελεύσεις και επιστολές προς αυτό, και ακόμη πιο ήπια απάντησε η επίσημη Εκκλησία. Οι ιθύνοντες της σχολικής θρησκευτικής αγωγής του Παιδαγωγικού Ινστιτούτου έστειλαν περιεκτικό και τεκμηριωμένο υπόμνημα προς τον Υπουργό Παιδείας. Στα κείμενα αυτά παρουσιάζεται με υπευθυνότητα η σύγχρονη ταυτότητα και η προσφορά του μαθήματος των Θρησκευτικών, χωρίς να αποσιωπώνται τα προβλήματα, και εκφράζεται η προθυμία για συνεργασία με το Υπουργείο για όλα τα ανακύπτονται θέματα σχετικά με το μάθημα. 2.Η ταυτότητα και το μέλλον του μαθήματος Αναμφισβήτητα, τις τελευταίες δεκαετίες το μάθημα των Θρησκευτικών άλλαξε πρόσωπο. Έχει αποβάλει σημαντικά τον κατηχητικό του χαρακτήρα, δεν είναι μονοφωνικό ή στενά ομολογιακό, δεν είναι χώρος μύησης σε μια κλειστή θρησκευτική παράδοση. Είναι μάθημα παιδαγωγικό, γνωσιακό, μάθημα που αποβλέπει στον θρησκευτικό εγγραματισμό των μαθητών, αγωγή ανοικτοσύνης προς το διαφορετικό, μια έστω σύντομη περιήγηση στο πολύχρωμο παγκόσμιο θρησκευτικό τοπίο. Σαφέστατα το μάθημα των Θρησκευτικών δεν είναι ένα νεκρό, απολιθωμένο κομμάτι της σχολικής πραγματικότητας. Διαβάζουμε: «Από το 1985, το μάθημα των Θρησκευτικών είχε μια ενδιαφέρουσα αλλά άγνωστη όπως φαίνεται στους περισσότερους πορεία. Κινούμενο, δηλαδή, στα όρια ενός κανονικού σχολικού μαθήματος, αναμόρφωσε τους σκοπούς του, σύμφωνα με τις συνταγματικές προβλέψεις. Στοχεύοντας στην ενημέρωση των μαθητών γύρω από την υφή του θρησκευτικού φαινομένου, τη γνωριμία τους με τον χριστιανισμό, την κριτική και ελεύθερη τοποθέτησή τους, την αξιοποίηση των θρησκευτικών γνώσεων για την προσωπική τους καλλιέργεια, την ευαισθητοποίησή τους απέναντι στον σύγχρονο προβληματισμό, την κατανόηση του οικουμενικού μηνύματος του χριστιανισμού κ.ά., το μάθημα απέκτησε σαφή παιδαγωγικό προσανατολισμό και άρχισε να απομακρύνεται με σταθερά βήματα από τον κατηχητισμό και τις αποκλειστικότητες του παρελθόντος. Όλοι αυτοί οι στόχοι βέβαια υπηρετήθηκαν από τις αλλαγές των Αναλυτικών Προγραμμάτων και των σχολικών βιβλίων»5. Το μάθημα των Θρησκευτικών σήμερα όταν οργανώνεται και διδάσκεται σωστά μπορεί να προσφέρει πολλά. Αναφέρουμε ενδεικτικά ότι: Καθιστά δυνατή την πρόσβαση στο πανανθρώπινο φαινόμενο θρησκεία και μια κριτική αξιολόγησή του. Μαθαίνει τα παιδιά να μην ταυτίζουν τη θρησκεία με συντηρητισμό και σκοταδισμό και να ανακαλύπτουν τις επαναστατικές δυνάμεις που αυτή περικλείει. Βοηθά τα παιδιά να αντιμετωπίζουν τα σύγχρονα παραθρησκευτικά φαινόμενα, να διακρίνουν τη γνήσια πίστη από το θρησκευτικό φανατισμό, η απόρριψη του οποίου είναι κεντρικό στοιχείο της ώριμης και κριτικής θρησκευτικότητας. Προωθεί, με την παρουσίαση της ποικιλίας των θρησκειών και την προβολή του σεβασμού της ιδιαιτερότητας και του «διαφορετικού», την ανάπτυξη του πνεύματος της διαπολιτισμικότητας. Ευαισθητοποιεί τους νέους για τα μεγάλα κοινωνικά προβλήματα, την κοινωνική αδικία, την οικολογική κρίση, τον πόλεμο, για τη θρησκευτική διάσταση των μεγάλων αυτών προβλημάτων. Καλλιεργεί το πνεύμα της ειρήνης μεταξύ των θρησκειών και τονίζει τη συμβολή τους στη θεμελίωση του «παγκόσμιου ήθους», του σεβασμού της ανθρώπινης αξιοπρέπειας και της προάσπισης των δικαιωμάτων του ανθρώπου.\n4 Βοηθά τα παιδιά να αναπτύξουν αισθητήριο για τα ουσιώδη της ζωής, για την ομορφιά, το μυστήριο, για τη διάσταση του βάθους. Προάγει την κριτική σκέψη και τη φιλοσοφική διάθεση, γιατί φέρνει τους νέους αντιμέτωπους με τα πιο κρίσιμα ερωτήματα της ανθρώπινης ύπαρξης. Μαθαίνει τα παιδιά να μην υποκύπτουν στους αλλοτριωτικούς μηχανισμούς της σύγχρονης κοινωνίας. Δίνει απαντήσεις στα μεγάλα υπαρξιακά προβλήματα και στις βαθιές αναζητήσεις μέσα από το χριστιανισμό, συμβάλλοντας έτσι στην καλλιέργεια του ήθους της ελευθερίας. Αναδεικνύει τη θεμελιώδη αξία και τον ανθρωπιστικό πυρήνα της ορθόδοξης παράδοσης: τον πολιτισμό του προσώπου, την προτεραιότητα της σχέσης απέναντι στην ευδαιμονιστική αυτοπραγμάτωση, του κοινοτισμού απέναντι στον ακοινώνητο δικαιωματισμό. Το μάθημα των Θρησκευτικών είναι μάθημα σχεσιακού πολιτισμού, αγωγή αξιών έναντι του πολιτισμού του έχειν, του ατομοκεντρισμού και του ευδαιμονισμού. Προβάλλει τον ρόλο της θρησκείας ευρύτερα για τη διαμόρφωση του πολιτισμού και ειδικότερα τη σημασία της Ορθοδοξίας για τον ελληνικό πολιτισμό, αλλά και για τον ευρωπαϊκό και τον «πολιτισμό της ανθρωπότητας» Βοηθά το μαθητή να ανακαλύψει και να αγαπήσει την πολιτιστική μας κληρονομιά και να κατανοήσει το πνεύμα που βρίσκεται πίσω από την Αγια-Σοφιά, τη βυζαντινή εικόνα, τη θεία λειτουργία κ.λπ. Βοηθά τους νέους να κατανοήσουν τη σημασία του δικού τους προσωπικού αγώνα για έναν καλύτερο και δικαιότερο κόσμο. Αν όλα αυτά έχουν έστω και ψιχία αληθείας, τότε πού βρίσκεται το πρόβλημα; Είναι σαφές, ότι δύσκολα μπορούμε να αγνοήσουμε τις αλλαγές στην σύγχρονη ελληνική κοινωνία: την προϊούσα πολυπολιτισμική σύνθεση του μαθητικού πληθυσμού, τις ιδιαίτερες ευαισθησίες των πολιτών για τα δικαιώματα του ανθρώπου και για τα «προσωπικά δεδομένα», το ευρωπαϊκό κεκτημένο κ.ά. Αναρωτιούνται κάποιοι, σε ποιο βαθμό συμβιβάζεται με την ελευθερία της θρησκευτικής συνείδησης η παρουσία στο σχολείο ενός μαθήματος που αναφέρεται, έστω και με τον παιδαγωγικά πιο σύγχρονο τρόπο, πρωτίστως στον χριστιανισμό ή καλύτερα στην Ορθοδοξία. Από την άλλη: Δεν θα έπρεπε ένα μάθημα, το οποίο προσφέρει ή μπορεί να προσφέρει όλα τα παραπάνω, να είναι υποχρεωτικό για όλους τους μαθητές στο ελληνικό σχολείο; Αν αυτά που ανέφερα δεν είναι υποχρεωτικά, τότε τίποτε άλλο δεν έχει νόημα να είναι υποχρεωτικό! Η λογική μας είναι σαφής: Είναι παράλογο, στη σύγχρονη κοινωνία της «επιστροφής των θεών», οι μαθητές να μην παρακολουθούν υποχρεωτικά μάθημα Θρησκευτικών με εμφανές ανθρωπιστικό και μορφωτικό περιεχόμενο. Στη συνεχιζόμενη συζήτηση στα θέματα αυτά διατυπώνονται ενδιαφέρουσες προτάσεις. Τρία μοντέλα οργάνωσης ενός σύγχρονου θρησκευτικού μαθήματος είναι σήμερα τα κυρίαρχα: α) Το ομολογιακό μάθημα, όπως εφαρμόζεται π.χ. σε ομοσπονδιακά κρατίδια της Γερμανίας. Οργανώνεται με τη συνεργασία και τη συνευθύνη κράτους και Εκκλησιών ή θρησκευτικών κοινοτήτων, ενώ για όσους δεν παρακολουθούν τέτοιο μάθημα προβλέπεται υποχρεωτικό εναλλακτικό μάθημα. Είναι γεγονός ότι με ένα τέτοιο μοντέλο λύνονται κάποια προβλήματα και αποτρέπονται οι τριβές, πιστεύω όμως ότι, τελικά, δημιουργούνται και ποικίλες δυσλειτουργίες. Πολύ σωστά τοποθετείται το θέμα αυτό στο Υπόμνημα του Συμβούλου και των δύο Παρέδρων του Παιδαγωγικού Ινστιτούτου ( ) προς τον Υπουργό Παιδείας: «Με τη διδασκαλία ενός καθαρά ομολογιακού μαθήματος, που θα είναι εκ των πραγμάτων προαιρετικό, ή κάθε θρησκείας σε χωριστή τάξη,\n5 μπορεί να εμφανιστεί στα σχολεία ένα πρωτόγνωρο για την Ελλάδα φαινόμενο, αυτό της θρησκευτικής ομοσπονδοποίησης του σχολείου. Η θρησκευτική ομοσπονδοποίηση του σχολείου μπορεί να οδηγήσει μεσοπρόθεσμα ή μακροπρόθεσμα στην εκχώρηση της ευθύνης του θρησκευτικού μαθήματος από την Πολιτεία στις επιμέρους θρησκευτικές κοινότητες. Θα είναι η χειρότερη εξέλιξη, δεδομένης της μόνιμης ροπής των θρησκειών και των Εκκλησιών προς τον φονταμενταλισμό και την παραδοσιοκρατία. Αν τούτο συσχετιστεί με το δεδομένο ιστορικό γεγονός ότι στα Βαλκάνια και στην νοτιοανατολική Ευρώπη η θρησκεία υπήρξε σχεδόν πάντα παράγων εθνογένεσης, απαιτείται να μελετηθούν σε βάθος οι ποικίλες παράμετροι ενός τέτοιου εγχειρήματος». Από τη δική μου σκοπιά, επιθυμώ να σημειώσω δύο πράγματα: α) Δεν είναι παιδαγωγικώς ορθό οι μαθητές και οι μαθήτριες να χωρίζουν την ώρα που διδάσκονται Θρησκευτικά. β) Ομολογικοποίηση σημαίνει μείωση των ωρών διδασκαλίας του μαθήματος. Προφανώς 10 χρόνια είναι πολλά για τη διδασκαλία μιας θρησκείας! γ) Η στροφή στο ομολογιακό μάθημα αποτελεί μάλλον οπισθοδρόμηση σε σύγκριση με το ελληνικό κεκτημένο στο μάθημα των Θρησκευτικών. β) Το θρησκειολογικό μάθημα. Η μετατροπή του μαθήματος των Θρησκευτικών σε θρησκειολογικό μάθημα, με την έννοια της ουδέτερης περιγραφής ή της αντικειμενικής, συγκρητικής παρουσίασης των θρησκειών, για να λυθούν ποικίλα προβλήματα που σχετίζονται με την αρχή της θρησκευτικής ελευθερίας και του πλουραλισμού, της προϊούσας πολυπολισμικής και πολυθρησκευτικής σύνθεσης του μαθητικού πληθυσμού, δεν αποτελεί αναβάθμιση του μαθήματος και, πολύ λιγότερο, δεν είναι λύση, αφού σίγουρα οδηγεί και αυτή στη συρρίκνωση του μαθήματος και στη μείωση των ωρών διδασκαλίας του. Ένα τέτοιο μάθημα θα διδασκόταν ίσως από ένα χρόνο στο Δημοτικό, το Γυμνάσιο και το Λύκειο. Πέρα από αυτό, το θρησκειολογικό μάθημα δεν είναι, τελικά, η δέουσα απάντηση στο φαινόμενο της πολυπολιτισμικότητας, την οποία προφανώς ερμηνεύει ως ένα άνευρο πλουραλισμό ταυτοτήτων και ως μια αδιάφορη συνύπαρξη των διαφορετικών. Όπως σημειώνει η Annette Schavan, στο σχολείο δεν βοηθούμε τους νέους προσφέροντας απλώς πληροφορίες για όλες τις θρησκείες, με τον τρόπο με τον οποίο εκτίθενται τα διάφορα αγαθά σε ένα σουπερμάρκετ. «Δεν είναι δυνατόν να δίνουμε στους νέους ανθρώπους απλώς ένα ποτπουρί κοσμοθεωριών, χωρίς να τους παρέχουμε κριτήρια επιλογής και απόφασης»6. Τα θρησκευτικά ερωτήματα είναι βαθιές υπαρξιακές αναζητήσεις που συγκλονίζουν την ανθρώπινη ύπαρξη. Είναι, λοιπόν, φυσικό, ακόμη και η πιο αντικειμενική ενημέρωση για τις θρησκείες να μην μπορεί να καλύψει τον βαθύτερο σκοπό του θρησκευτικού μαθήματος. Είναι βέβαιο ότι το θρησκειολογικό μάθημα δεν προκαλεί τη νοημοσύνη, την κριτική ικανότητα, την ελευθερία και την ευαισθησία των παιδιών αρκετά, δεν τα φέρνει αντιμέτωπα με τα έσχατα ερωτήματα της ανθρώπινης ύπαρξης, δεν αξιοποιεί, δηλαδή, πλήρως τις δυνατότητες που περικλείει το θρησκευτικό μάθημα. Είναι σαν να προσφέρει κανείς σε κάποιον που πεινά, ένα κατάλογο φαγητών και σε αυτόν που διψά, μια περιγραφή των ιδιοτήτων του νερού. Πέρα από αυτό, με μία μινιμαλιστική παρουσίαση των ιδιαίτερων χαρακτηριστικών των θρησκειών, για να μη θιγεί ο «διαφορετικός» συμμαθητής, δεν προσεγγίζεται ορθά το φαινόμενο της θρησκευτικής πίστης και οδηγούμαστε σε συγκρητισμούς. γ) Το λεγόμενο «πολιτιστικό» και «βιβλικό» μάθημα: Συζητείται, ακόμη, η ενδιαφέρουσα πρόταση του μακαριστού καθηγητή Νίκου Ματσούκα7, που εκφράστηκε πριν 20 περίπου χρόνια και επαναδιατυπώθηκε το 2001, σύμφωνα με την οποία το μάθημα των Θρησκευτικών πρέπει να παρέχει στη νέα γενιά «τα αγαθά της\n6 ελληνορθόδοξης παράδοσης», όπως τα φιλολογικά μαθήματα προσφέρουν τα «αγαθά του αρχαίου ελληνικού πολιτισμού», με δεδομένο ότι κανείς δεν μπορεί να αμφισβητήσει ότι στη «μία ελληνική παράδοση ανήκουν αυτά τα δύο κλαδιά». Την πρόταση αυτή εξειδικεύει ο Παντελής Καλαϊτζίδης8, σε μια προσπάθεια να βρεθεί, μετά το «αναπόφευκτο ιστορικό τέλος του κατηχητικού-ομολογιακού μαθήματος», ένα μάθημα Θρησκευτικών συμβατό με τις αρχές του σύγχρονου σχολείου, αλλά όχι άνευρο θεολογικά. Η λύση είναι η οργάνωση των Θρησκευτικών ως πολιτιστικού μαθήματος, συγκεκριμένα ως μαθήματος ορθόδοξου πολιτισμού, το οποίο, αφού η Ορθοδοξία συνδιαμόρφωσε την ταυτότητά μας, θα πρέπει να διδάσκεται σε όλους τους μαθητές, ανεξαρτήτως θρησκείας και ιδεολογίας, εφόσον αυτοί χρήζουν κοινωνικοποίησης στην σύγχρονη ελληνική πραγματικότητα. Τον «αναπροσανατολισμό» του μαθήματος των Θρησκευτικών, ενόψει των σύγχρονων κοινωνικών πολιτικών και πολιτιστικών δεδομένων, με σκοπό τη νομιμοποίηση της παρουσίας του στη σύγχρονη ευρωπαϊκή εκπαιδευτική πραγματικότητα, θεωρεί αναγκαία ο Σταύρος Ζουμπουλάκης9, ο οποίος προτείνει την οργάνωσή του ως «βιβλικού» μαθήματος. «Το μάθημα των Θρησκευτικών, αν θέλει να κατακτήσει μια νόμιμη και σταθερή θέση στα σχολικά προγράμματα, πρέπει να γίνει βιβλικό μάθημα. Αντικείμενο διδασκαλίας να είναι η Βίβλος, Παλαιά και Καινή Διαθήκη»10. Έτσι παίρνουμε στα σοβαρά το γεγονός ότι «το σχολείο δεν ήταν ποτέ, και δεν είναι πολύ περισσότερο σήμερα, Εκκλησία»11. Ο Σταύρος Ζουμπουλάκης διευκρινίζει ότι η πρότασή του δεν ταυτίζεται με το μοντέλο του «πολιτιστικού» μαθήματος, αφού στο τελευταίο η διδασκαλία μιας ομολογίας απλώς αντικαθίσταται με τη διδασκαλία ενός «πολιτισμού», του «πολιτισμού της ορθόδοξης Ανατολής»12. Έχω την εντύπωση ότι η πρόταση Ματσούκα Καλαϊτζίδη και Ζουμπουλάκη έχει βρει απήχηση. Το πολιτισμικό περιεχόμενο της Ορθοδοξίας και η ευρύτητα της βιβλικής σκέψης αξιοποιούνται ήδη παιδευτικά μορφωτικά στο μάθημα των Θρησκευτικών, χωρίς όμως να γίνεται η σχολική θρησκευτική αγωγή αποκλειστικά μάθημα πολιτισμού ή βιβλικό μάθημα. 3.Τι ποιητέον; Σε αυτό το πλαίσιο, η δική μου άποψη είναι η εξής: Είναι σαφές ότι το σύγχρονο ανοικτό μάθημα των Θρησκευτικών ενσωματώνει τα θετικά στοιχεία του ομολογιακού, του θρησκειολογικού, του πολιτιστικού και του βιβλικού μοντέλου. Το πρόβλημά μας δεν είναι σήμερα η αύξηση της θρησκειολογικής ύλης ή η διεύρυνση του πολιτισμικού περιεχομένου του θρησκευτικού μαθήματος. Με κάποια παραπάνω θρησκειολογικά κεφάλαια ή με διδασκαλία, για ένα έτος, του μαθήματος με έμφαση στη θρησκειολογική θεματική, η σχολική θρησκευτική αγωγή δεν γίνεται Θρησκειολογία. Το κεντρικό θέμα είναι εδώ τα «ομολογιακά» χαρακτηριστικά, ό,τι κι αν αυτό σημαίνει, τα οποία αναπόφευκτα μπορεί να επικαλεσθεί κάποιος αντιρρησίας, εφόσον ο κορμός του μαθήματος είναι η Ορθοδοξία, έστω και κάτω από τον τίτλο: «Πολιτισμός της Ορθοδοξίας». Γι αυτό είναι δύσκολο, να μην προβλεφθεί η δυνατότητα απαλλαγής από το μάθημα για σοβαρούς λόγους θρησκευτικής συνείδησης. Πρόκειται για το πιο περίπλοκο σημείο, γιατί επιχειρήματα σοβαρά έχει και η άλλη πλευρά. Ούτως ή άλλως, σε τέτοια καίρια θέματα το διακύβευμα δεν είναι «όλα ή τίποτα». Η στάση μας εδώ δεν πρέπει να είναι αμυντική. Και η άλλη πλευρά υπερασπίζεται το πιο πολύτιμο αγαθό: την ελευθερία! Οφείλουμε να αποδεχθούμε την πικρή αλήθεια, ότι το μάθημα των Θρησκευτικών θα μπορέσει να καθιερωθεί ως υποχρεωτικό για όλους, μόνον αν μετατραπεί σε θρησκειολογικό, και, φυσικά, συρρικνωθεί. Εννοείται ότι αυτό είναι απευκταίο.\n7 Αυτό που μπορεί να γίνει στην υπάρχουσα κατάσταση είναι το εξής: Το μάθημα πρέπει να εμπλουτίζεται συνεχώς, λαμβάνοντας υπόψη τα νέα πολιτιστικά και κοινωνικά δεδομένα, με θρησκειολογική ύλη, με φιλοσοφικές θεωρήσεις στις μεγάλες τάξεις, με αναφορές στη συμβολή της θρησκείας και ιδιαίτερα της Ορθοδοξίας στον πολιτισμό, στον ανθρωπισμό και στην υπόθεση της δικαιοσύνης και της ειρήνης, στην προστασία του περιβάλλοντος. Η σχολική θρησκευτική αγωγή οφείλει να αποτελεί, ως παιδεία ελευθερίας, πρόκληση για τους καλοπροαίρετους ετερόδοξους, ετερόθρησκους ή άθρησκους κηδεμόνες και ώριμους μαθητές να την αποδεχθούν. Οι συζητήσεις που έχω με μάχιμους θεολόγους εκπαιδευτικούς, χωρίς να διαθέτω έγκυρες στατιστικές, είναι ενθαρρυντικές και τιμούν τους συναδέλφους. Όπου τα νέα βιβλία παρουσιάζουν κενά ή δεν ανταποκρίνονται στο πνεύμα της ανοικτοσύνης, οι δάσκαλοι και οι θεολόγοι καθηγητές οφείλουν να βάζουν τη δική τους σφραγίδα. Τα πιο μεγάλα προβλήματα αντιμετωπίζει σήμερα το μάθημα των Θρησκευτικών στο Δημοτικό Σχολείο. Γνωρίζετε, ότι οι χιλιάδες νέων δασκάλων, αποφοίτων των Π.Τ.Δ.Ε., οι οποίοι αναλαμβάνουν τη σχολική θρησκευτική αγωγή των παιδιών μας, έχουν έλθει, στα πλαίσια των πανεπιστημιακών τους σπουδών, εκτός ελαχίστων εξαιρέσεων, σε επιδερμική επαφή ή ακόμη χειρότερα, δεν έχουν ασχοληθεί καν με τον θεολογικό γνωστικό χώρο και τη Διδακτική των Θρησκευτικών, ένα αντικείμενο πολύπλοκο και με πολλές ιδιαιτερότητες, η αντιμετώπιση των οποίων προϋποθέτει την άρτια θεωρητική και πρακτική θρησκειοπαιδαγωγική κατάρτιση του εκπαιδευτικού13. Για το μάθημα των Θρησκευτικών οφείλει, όμως, να ισχύει ό,τι είναι λογικό να ισχύει και για τη διδασκαλία των άλλων μαθημάτων στο Δημότικο Σχολείο: Να μην κληθεί, μελλοντικά, κανείς εκπαιδευτικός να διδάξει ένα αντικείμενο, το οποίο να μην περιλαμβάνεται στο Πρόγραμμα Σπουδών των Π.Τ.Δ.Ε., το οποίο είναι λογικό να οργανώνεται με αναφορά στις ανάγκες του Δημοτικού Σχολείου. Ενώ, όμως, για ορισμένα μαθήματα ή ειδικές επιστήμες υπάρχει, σε μερικά Π.Τ.Δ.Ε., στρατιά διδασκόντων, για το θρησκειοπαιδαγωγικό μάθημα όχι μόνον δεν υπάρχει ούτε ένα μέλος ΔΕΠ, αλλά ούτε φαίνεται, στον προγραμματισμό θέσεων, να επιδεικνύεται ενδιαφέρον για κάλυψη αυτού του κενού. Εφόσον, λοιπόν, η μεγάλη πλειοψηφία των νέων δασκάλων δεν έχει πανεπιστημιακή θεολογική και θρησκειοπαιδαγωγική κατάρτιση, είναι φυσικό και γι αυτόν τον σημαντικό λόγο, να μην υπάρχει σε αυτούς ενδιαφέρον για τη σωστή οργάνωση του μαθήματος των Θρησκευτικών. Έτσι υποβαθμίζεται και γίνεται πάρεργο, ενάντια στο Σύνταγμα, στους Νόμους και στα Αναλυτικά Προγράμματα, ενάντια στον όρκο, στην επαγγελματική δέσμευση και στον παιδαγωγικό ρόλο του δασκάλου, ένα σημαντικό μάθημα. Στα Δημοτικά μας, λοιπόν, πρέπει να γίνουν πολλά και εκεί είναι ανάγκη να παρέμβει το ΥΠ.Ε.Π.Θ. δυναμικά. Η μόνη λύση εδώ είναι ο διορισμός θεολόγων δασκάλων ειδικότητας. Εκτός κι αν δεν είναι το μάθημα των Θρησκευτικών για το Υπουργείο τόσο σημαντικό για τα παιδιά μας όσο η Ξένη Γλώσσα, η Μουσική, τα Καλλιτεχνικά, η Γυμναστική και η Πληροφορική! Επίλογος Η σχολική θρησκευτική αγωγή αποτελεί για το εκπαιδευτικό μας σύστημα κατάκτηση, την οποία είμαστε υποχρεωμένοι να οργανώνουμε με βάση τα νέα παιδαγωγικά δεδομένα και τις απαιτήσεις του σύγχρονου σχολείου, να προβάλλουμε την ιδιαίτερη φυσιογνωμία της ως χώρου διάσωσης του «πολιτισμού του προσώπου», να αναδεικνύουμε τις πολλαπλές παιδευτικές της λειτουργίες, την υπαρξιακή, μορφωτική, κοινωνική, πολιτιστική της διάσταση, τη συμβολή της στη διαμόρφωση\n8 της ταυτότητας της νέας γενιάς μέσα στον πλουραλιστικό κόσμο μας κ.ά. Χωρίς να υπάρχει ανάγκη, προς το παρόν, να αλλάξει το σχετικό θεσμικό πλαίσιο, το ζητούμενο είναι σήμερα η ενίσχυση της παρουσίας του μαθήματος των Θρησκευτικών στο σύγχρονο σχολείο. Είναι προφανές ότι στην Ελλάδα η σχολική θρησκευτική αγωγή πρέπει να ανταποκρίνεται και να αντανακλά τη θρησκευτική σύνθεση του ελληνικού λαού. Αυτό δεν θίγει και δεν μπορεί να θίγει τη θρησκευτική ελευθερία των μη ορθοδόξων, η προάσπιση της οποίας είναι κατοχυρωμένη συνταγματικά. Η μελέτη της Ορθόδοξης παράδοσης αποκαλύπτει σε όλους τους καλόπιστους ανθρώπους έναν αδαπάνητο θησαυρό, μια ανεξάντλητη πηγή κεντρικών αληθειών για τον άνθρωπο και την ελευθερία του. Μας ανοίγει τα μάτια να δούμε την ομορφιά και το βάθος των όντων, και παράλληλα μας κινητοποιεί να αντιστεκόμαστε στη χρησιμοθηρία, στον ακόρεστο ηδονισμό, στην ιδέα μιας αποκλειστικά τεχνικής προόδου, στην εκμετάλλευση της φύσης και της ανθρώπινης φύσης. Η Ορθοδοξία απηχεί αναζητήσεις μιας μοναδικής ποιότητας ζωής και πνευματικότητας, οι οποίες, σε μια εποχή μεγάλων ανθρωπολογικών και ηθικών διλημμάτων, όπως η δική μας, έχουν ιδιαίτερη βαρύτητα. Ίσως ένα σωστά οργανωμένο μάθημα των Θρησκευτικών στα σχολεία της χώρας μας να μην ήταν ποτέ τόσο απαραίτητο όσο στις μέρες μας. Για να επιτευχθεί η αναβάθμιση της σχολικής θρησκευτικής αγωγής είναι απαραίτητη η συμβολή της Παιδαγωγικής Επιστήμης, η οποία έχει σημειώσει σημαντικές προόδους στο θέμα της οργάνωσης του σχολείου και των μέσων διδασκαλίας και στην οποία τώρα ανοίγονται νέες δυνατότητες με την είσοδο των νέων τεχνολογιών στην εκπαίδευση. Όμως, μέχρι σήμερα, η στάση της Παιδαγωγικής απέναντι στο μάθημα των Θρησκευτικών χαρακτηρίζεται από επιφυλακτικότητα και από ιδεολογικές προκαταλήψεις. Είναι σαφές ότι, χωρίς τη στήριξη της Παιδαγωγικής, η από τη φύση της πολύπλοκη σχολική θρησκευτική αγωγή θα αντιμετωπίζει και στο μέλλον ακόμη περισσότερα προβλήματα. Η σχολική θρησκευτική αγωγή δεν ωφελήθηκε ιδιαίτερα από τη σύγχρονη «επιστροφή των θεών», η οποία φαίνεται ότι σταμάτησε μπροστά στις κλειστές πύλες των σχολείων. Καταλαβαίνετε ότι δεν είναι δυνατόν, στο αμφιθέατρο αυτό, να λύσουμε τα προβλήματα του μαθήματος των Θρησκευτικών, στον πολλαπλασιασμό των οποίων συνέβαλε το ΥΠ.Ε.Π.Θ. με τις πρόσφατες εγκυκλίους του. Αυτό βέβαια δεν σημαίνει ότι επιτρέπεται να εφησυχάζουμε, ελπίζοντας ότι, όπως στην περίπτωση του πολιτικού γάμου, ελάχιστοι ορθόδοξοι Έλληνες γονείς και μαθητές θα επιλέξουν την απαλλαγή από το μάθημα των Θρησκευτικών. Οι «καθαρές λύσεις» δεν είναι δυνατόν να ευδοκιμήσουν, αφού ο γόρδιος δεσμός της παιδείας δεν λύνεται με το σπαθί του Μεγαλέξανδρου. Λύσεις υπάρχουν, είναι όμως πάντοτε γεμάτες εντάσεις, πάντοτε πρόσκαιρες, έστω και αν κάποιες από αυτές είναι μακροβιότερες. Είναι βέβαιο ότι στο δύσκολο έργο της παίδευσης ή εξανθρωπισμού μας, θα είναι και στο μέλλον πολύτιμη η συμβολή της ορθής σχολικής θρησκευτικής αγωγής και θα παραμείνει σημαντικό και απαιτητικό το έργο του θεολόγου στο σχολείο. Η θρησκευτική αγωγή αποτελεί, κατά τη γνώμη μου, το πιο δύσκολο κομμάτι της αγωγής και το μάθημα των Θρησκευτικών θέτει τις μεγαλύτερες απαιτήσεις τόσο στον διδάσκοντα όσο και στον μαθητή14. Οι θεολόγοι εκπαιδευτικοί πρέπει να αγωνιστούμε για τη διάσωση των διαχρονικών, ανθρωποποιητικών στοιχείων του παιδαγωγικού μας έργου, της «σωκρατικής σταθεράς» στο λειτούργημά μας. Να αναπτύξουμε ανοιχτοσύνη, θεολογική και παιδαγωγική φαντασία, για να προσεγγίσουμε τον σύγχρονο μαθητή και τις ευαισθησίες του. Να μεριμνούμε με περισσή φροντίδα, ώστε τα Θρησκευτικά να έχουν τα χαρακτηριστικά μιας σύγχρονης παιδευτικής διαδικασίας. Το μάθημα των Θρησκευτικών πρέπει και\n9 μπορεί να πλαταίνει τις καρδιές και να ανοίγει τους ορίζοντες και όχι να κλείνει τον καθένα μας στην ακοινώνητη ιδιαιτερότητά του. Σε κάθε περίπτωση, το θέμα της σχολικής θρησκευτικής αγωγής είναι πολυδιάστατο και απαιτεί από όλους μας σοβαρή αντιμετώπιση, σαφώς σοβαρότερη από την καλοκαιρινή παρέμβαση του ΥΠ.Ε.Π.Θ. ΥΠΟΣΗΜΕΙΩΣΕΙΣ 1. A. Schavan, «Wozu brauchen wir noch einen Religionsunterricht?», Lebendige Katechese (Νοέμβριος 2002), τεύχος 2, 65-67, Βλ. W. Huber, «So wichtig wie Mathematik. Warum wir an den öffentlichen Schulen einen konfessionellen Religionsunterricht brauchen», Zeitzeichen 2 (Οκτώβριος 2002), Γ. Γιατρομανωλάκης, «Δηλώσεις και μετάνοιες», Το Βήμα, Χ. Γιανναράς, «Να καταργηθεί το μάθημα των Θρησκευτικών», Η Καθημερινή, Ο. Γριζοπούλου / Π. Καζλάρη, «Τα Θρησκευτικά πέρα από τον κατηχητισμό», Η Καθημερινή, A. Schavan, «Wozu brauchen wir noch einen Religionsunterricht?», Ν. Ματσούκας, «Μια άλλη διάσταση του θρησκευτικού μαθήματος», Καθ οδόν, (Δεκέμβριος 2001), 17, 15-20, Π. Καλαϊτζίδης, «Τα Θρησκευτικά ως πολιτιστικό μάθημα», Σύναξη (Απρίλιος Ιούνιος 2000), τεύχος 74, 69-83, Σ. Ζουμπουλάκης, «Τα Θρησκευτικά ως βιβλικό μάθημα», Νέα Εστία (Δεκέμβριος 2000), τεύχος 1729, Ό.π., Ο.π., Ό.π., Βλ. Κ. Δεληκωσταντής, «Το μάθημα των Θρησκευτικών στο Δημοτικό Σχολείο μεταξύ Παιδαγωγικής και Θεολογίας», Επιστημονική Επετηρίς της Θεολογικής Σχολής του Πανεπιστημίου Αθηνών, ΜΑ (2006) Βλ. Κ. Δεληκωσταντής, «Η σχολική θρησκευτική αγωγή σήμερα. Παιδευτικές λειτουργίες, δυσκολίες, προοπτικές», Επιστημονική Επετηρίς της Θεολογικής Σχολής του Πανεπιστημίου Αθηνών, Μ (2005)


Η δεινή νέα πραγματικότητα (έστω και χωρίς το επικατάρατο Μνημόνιο...) έκανε την κυβέρνηση να τα χάσει. Ενώ, λ.χ., μπορούσε θαυμάσια να εκμεταλλευτεί τη νέα κατάσταση της πραγματικής χρεοκοπίας, εκείνη κατέβασε τα χέρια κάτω από τη ζώνη, όπως λένε στην πυγμαχία. Δεν το λέω αυτό αψήφιστα. Θα μπορούσε -δίνω ένα πολύ συγκεκριμένο παράδειγμα- να στείλει τον Νίκο Φίλη στις ουρές των συνταξιούχων, για να τους πει:\n«Καλά, εσείς ανησυχείτε για τα 120 ευρώ σας;» Δεν θα ήταν αποστομωτικός; Δεν θα τους έκανε να ντραπούν για την γκρίνια τους; Αντί να έχουν αφήσει τους βουλευτές τους να υποστηρίζουν -κάποιες φορές υστερικά- ότι η πραγματικότητα δεν είναι η πραγματικότητα, γιατί δεν έστελναν τον παρδαλό, πάντα χαρωπό και δημοφιλέστατο Γ. Βαρουφάκη στις ουρές, για να πει στους γέρους ότι «δεν είναι χρεοκοπία, είναι απελευθέρωση από το Μνημόνιο» ή, καλύτερα, τον Ν. Παππά να τους εξηγήσει γιατί ήταν «μια πολύ καλή μέρα» αυτή που ξημέρωσε;